
 诇诪讬诪专讗 讚诪讞讬讬讘 专讘讬 讗转讜诇讚讛 讘诪拽讜诐 讗讘 讜讛转谞讬讗 讻讜'. 讛拽砖讛 讛''专 驻讜专''转 诪谞讗 诇讬讛 讚诪讞讬讬讘 讗转讜诇讚讛 讘诪拽讜诐 讗讘 讚讬诇诪讗 讛讗 讚诪讞讬讬讘 砖转讬诐 讛讬讬谞讜 讻砖谞讜讚注 诇讜 讜讞讝专 讜谞讜讚注 诇讜 讜讘驻诇讜讙转讗 讚专' 讬讜讞谞谉 讜专讬砖 诇拽讬砖 讚诪讞讬讬讘 讗驻讬诇讜 讘讛讜爪讬讗 讜讛讜爪讬讗 讘讛注诇诐 讗讞转 讜讗讜专''讬 讚讗诐 讻谉 诇讗 讛讬讛 专讘 讬讛讜讚讛 诪砖诪讬注谞讜 砖讜诐 讞讬讚讜砖 砖讞讬讬讘 砖转讬诐 讜注诇 讻专讞讬讱 讗转讗 诇讗砖诪注讬谞谉 讚专讘讬 诪讞讬讬讘 讗转讜诇讚讛 讘诪拽讜诐 讗讘: 诇讗 住''讚 讚转谞讬讗 专' 讬讛讜讚讛 诪讜住讬祝 讻讜'. 诇驻讬 诪讗讬 讚拽住''讚 讚讟注诪讗 讚专讘讬 讬讛讜讚讛 诪砖讜诐 讚诪讞讬讬讘 讗转讜诇讚讛 讘诪拽讜诐 讗讘 讗诪讗讬 谞拽讟 讟驻讬 砖讜讘讟 讜诪讚拽讚拽 讗讬讻讗 诇诪讬诪专 讚住''讚 讚专讘谞谉 谞诪讬 诪讞讬讬讘 讗转讜诇讚讛 讘诪拽讜诐 讗讘 讜诇讗 驻诇讬讙讬 讗诇讗 讘砖讜讘讟 讜诪讚拽讚拽 讜讗诪专讬 讚诇讗讜 讛讬讬谞讜 转讜诇讚讛 讗诇讗 讛讬讬谞讜 诪诪砖 诪讬住讱 讜讗讜专讙 讗讬 谞诪讬 诇讗 诪讞讬讬讘讬 专讘谞谉 讗转讜诇讚讛 讘诪拽讜诐 讗讘 讜诇讚讘专讬讜 讚专讘讬 讬讛讜讚讛 拽讗诪专讬: 诪讗讬 诇讗讜 讚注讘讚讬谞讛讜 诇转专讜讬讬讛讜 讘讛讚讬 讛讚讚讬. 讗讬谉 讛诇砖讜谉 诪讬讜砖讘 讚诪砖诪注 讚诇诪住拽谞讗 诇讗 拽讗讬 讛讻讬 讜讝讛 讗讬谞讜 讚诇诪住拽谞讗 谞诪讬 讚诪驻' 讚专' 讬讛讜讚讛 讞砖讬讘 诇讛谉 讗讘讜转 诪讬讬专讬 谞诪讬 讚注讘讚讬谞讛讜 诇转专讜讬讬讛讜 讘讛讚讬 讛讚讚讬 讚讗讬 讘讚注讘讚 讛讗讬 诇讞讜讚讬讛 讜讛讗讬 诇讞讜讚讬讛 讻讚讙专住讬谞谉 讘讻诪讛 住驻专讬诐 讘讛讗 诇讗 讛讜讛 驻诇讬讙讬 专讘谞谉 注诇讬讛 讚转讬驻讜拽 诇讬讛 讚诪砖讜诐 转讜诇讚讛 讛讜讜 诪讞讬讬讘讬 讜讗讜诪专 专''讬 讚讗讬谉 诇诪讞讜拽 讜砖驻讬专 讙专住讬谞谉 诇讬讛 讜讛''驻 诇注讜诇诐 讚注讘讚讛 讛讗讬 诇讞讜讚讬讛 讜讛讗讬 诇讞讜讚讬讛 讜驻诇讬讙讬 讘诪讝讬讚 讜诇注谞讬谉 讛转专讗讛 讚诇专讘讬 讬讛讜讚讛 爪专讬讱 诇讛转专讜转讜 诪砖讜诐 砖讜讘讟 讜诪讚拽讚拽 讜诇专讘谞谉 诪砖讜诐 诪讬住讱 讜讗讜专讙 讜讛''讛 讚讛讜讛 诪爪讬 诇诪讬讚讞讬 讚注讘讚讬谞讛讜 诇转专讜讬讬讛讜 讘讛讚讬 讛讚讚讬 讜专讘讬 讬讛讜讚讛 住讘专 讛谞讬 讗讘讜转 谞讬谞讛讜 讗诇讗 讚谞讬讞讗 诇讬讛 诇讚讞讜讬讬 讚注讘讬讚 讛讗讬 诇讞讜讚讬讛 讜讛讗讬 诇讞讜讚讬讛 讚讛砖转讗 注''讻 讟注诪讗 讚专''讬 诇讗讜 诪砖讜诐 讚诪讞讬讬讘 讗转讜诇讚讛 讘诪拽讜诐 讗讘 讗诇讗 诪砖讜诐 讚讗讘讜转 谞讬谞讛讜: 讛专讬 讻转讘 砖诐 诪砖诪注讜谉. 讛讱 驻砖讬讟讜转讗 诇讗 拽讬讬诪讗 讻讚诪住讬拽 讜专讘讬谞讗 谞诪讬 讚驻专讬讱 诇专讘 讗砖讬 讗诪讬诇转讗 讚专''讬 讗讬 诇讛讻讬 拽讘注讬 诇讛 诇讛讻讗 诇讗 拽讘注讬 诇讛 住讘专 讚诇讗 讚诪讬 诇讻转讘 砖诐 诪砖诪注讜谉 讚讗讬 讚诪讬 诇讗 讛讜讬 驻专讬讱 诪讬讚讬 讚讛讗 讻讬 拽讗 讘注讬 讚转谞讜讞 讘住讜祝 讚' 讻砖谞讞讛 讘转讞诇转 专讛''专 注''讬 拽诇讬讟讛 讛专讬 讻转讘 砖诐 诪砖诪注讜谉 讜讻讬 讗讝诇讛 转讜 讚''讗 诇讬讞讬讬讘 注诇讬讬讛讜 讚谞注砖讬转 诪讞砖讘转讜 专讗砖讜谞讛 讜诇讛讻讬 拽讗诪专 讛砖''住 诇讗讜 讛讬讬谞讜 讚讗诪专 诇讬讛 专讘讬谞讗 诇专讘 讗砖讬 讚诇讗 讛讜讛 诇讬讛 诇讗讬转讜讬讬 诪讬诇转讬讛 讚专讘讬谞讗 讗诇讗 砖专讜爪讛 诇住转讜专 诇讜 讗祝 诪讛 砖讛讬讛 驻砖讜讟 诇讜 讛专讬 讻转讘 砖诐 诪砖诪注讜谉: 讛讻讬 讙专住讬谞谉 讜讚拽讗诪专转 讛专讬 讻转讘 砖诐 诪砖诪注讜谉 诪讬 讚诪讬 讛转诐 讻讜'. 讜讗讬 讙专住讬' 讜讗诪讗讬 讜讛专讬 讻转讘 砖诐 诪砖诪注讜谉 讗转讬 谞诪讬 砖驻讬专 讗诇讗 砖讛讜讗 拽讜砖讬讗 讜诇住驻专讬诐 讚讙专住讬谞谉 讗诪专 诪专 驻专讬讱 诇驻讬 诪讗讬 讚住''讚 诪注讬拽专讗: 

专讘讬谞讜 讞谞谞讗诇

讗诪专讬谞谉 讝专讬拽讛 转讜诇讚讛 讚讛讜爪讗讛 讛讬讗 讜讛讜爪讗讛 讙讜驻讛 诪讬讬转讬 诇讛 专' 讬讜讞谞谉 讚讛讬讗 诪诇讗讻讛 诪讛讗 讜讬爪讜 诪砖讛 讜讬注讘讬专讜 拽讜诇 讘诪讞谞讛 讜讙讜' 诪砖讛 讛讬讛 讬转讬讘 讘诪讞谞讛 诇讜讬讛 诪讞谞讛 诇讜讬讛 专讛"专 讛讬讗 讜拽讗诪专 诇讛讜 诪砖讛 诇讬砖专讗诇 诇讗 转驻讬拽讜 诪讘转讬讻讜谉 讚讛讜讗 专讛"讬 讜转讬转讜 诇专讛"专 讜讛讗讬 讚讙专住讬' 讘转专讛 讜诪诪讗讬 讚讘砖讘转 讛讜讛 拽讗讬 讜诪砖谞讬 讚讙诪讬专 讛注讘专讛 讛注讘专讛 砖诪讬注 诇谉 诪专讘讜讜转讗 讚诇讬转讗 诪注讬拽专讗 讚砖诪注转讗 讜讙讬专住谞讬 讚诇讗讜 讘拽讬讗讬谉 讗讬谞讜谉 拽砖讬讗 诇讛讜谉 讜讟驻诇讛 讛讚讬谉 讙讬专住讗 讜住讜讙讬讗 讚诪砖讛 专讘讬谞讜 讘讞讜诇 讛讜讛 拽讗讬 讘诪讞谞讛 诇讜讬讛 讚讛讜讗 专讛"专 讜拽讗诪专 诇讬砖专讗诇 诇讗 转讬转讬 诪讬讚讬 讚砖诇讬诐 诇讬讛 爪讜专讻讬讛 讻讚讻转讬讘 诪专讘讬诐 讛注诐 诇讛讘讬讗 诪讚讬 讛注讘讜讚讛 讜讙讜' 讜诪砖"讛 讜讬爪讜 诪砖讛 讜讬注讘讬专讜 拽讜诇 讘诪讞谞讛 讜讙讜' 讜讻转讬讘 讜讛诪诇讗讻讛 讛讬转讛 讚讬诐 诇讻诇:
讜诪谞诇谉 讚讛讜爪讗讛 诪专砖讜转 诇专砖讜转 诪诇讗讻讛 讛讬讗 讚讚讬讬拽讬谞谉 诪讚诇讗 讗诪专讛 转讜专讛 讗讬砖 讜讗砖讛 讗诇 讬讘讬讗讜 注讜讚 诇转专讜诪转 讛拽讜讚砖 讗诇讗 讗诇 讬注砖讜 注讜讚 诪诇讗讻讛 拽讗诪专讛 转讜专讛 讜诇讗 讛讜讜 注讘讚讬 诪讬讚讬 讗讞专讬谞讗 讗诇讗 诪驻拽讬 讜诪讬讬转讬 砖"诪 讚讛讘讗讛 拽专讬 诇讛 诪诇讗讻讛 讜讻讬讜谉 讚讗诪专 诇讛讜 讗诇 讬注砖讜 注讜讚 诪诇讗讻讛 拽讘讬诇讜 讻讚讻转讬讘 讜讬讻诇讗 讛注诐 诪讛讘讬讗 讜讻讬讜谉 讚讛讘讗讛 诪讘转讬讛讜谉 诇讬转谉 诇讙讝讘专讬诐 讘诪讞谞讛 诇讜讬讛 讘讞讜诇 讗讬拽专讗讬 诪诇讗讻讛 讜拽讬"诇 讚讻诇 诪诇讗讻讛 讗住讜专' 讘砖讘转 讗讬讘专讬专讛 诇讛 诪诇转讗 讚讛讜爪讗讛 讜讛讻谞住讛 谞诪讬 诪诇讗讻讛 讛讬讗 讻砖诐 砖谞诪谞注讜 讛注诐 诪诇讛讜爪讬讗 讜诇讛讘讬讗 讜诇讬转谉 诇讙讝讘专讬诐 讻讱 谞诪谞注讜 讛讙讝讘专讬谉 诪诇拽讘诇 诪讛谉 讜诇讛讻谞讬住 诇诇砖讻讛 讜诪驻讜专砖 谞诪讬 讘讬专讜砖诇' 讘讬爪讬讗讜转 讛砖讘转 砖讛讛讜爪讗讛 拽专讜讬讛 诪诇讗讻讛:
讜诇专' 讗诇讬注讝专 诪讞讬讬讘 讗转讜诇讚讛 讘诪拽讜诐 讗讘 讜讛注讜砖讛 讗讘 讜转讜诇讚讛 讚讬讚讬讛 诪讞讬讬讘 转专转讬 讻讗砖专 讛讜讗 诪驻讜专砖 讘讻专讬转讜转 讜讻讬讜谉 讚讗讛讜爪讗讛 讜讗讛讻谞住讛 诪讞讬讬讘 讜讗讝专讬拽讛 诪讞讬讬讘 讗诪讗讬 拽专讬 诇讛讗讬 讗讘 讜诇讛讗讬 转讜诇讚讛 讜驻砖讜讟讛 讛讬讗 讜讻讘专 驻讬专砖谞讜讛 诇诪注诇讛:
讜讗诪专讬' 讗砖讻讞谉 讛讜爪讗讛 讜讝专讬拽讛 谞诪讬 诪专砖讜转 诇专砖讜转 讚讞讬讬讘:
讛讝讜专拽 讚' 讗诪讜转 讘专讛"专 诪谞诇谉 讚讞讬讬讘 讗"专 讬讗砖讬讛 砖讻谉 讗讜专讙讬 讬专讬注讜转 讝讜专拽讬谉 诪讞讟讬讛谉 讝讛 诇讝讛 诪砖讜诐 讚讘专讛"专 讛讬转讛 诪诇讗讻转 讛诪砖讻谉 谞注砖讬转 讜讗拽砖讬谞谉 讗讜专讙讬谉 诪讞讟讬谉 诇诪讛 诇讛讜 讜转专爪讬谞谉 砖讻谉 转讜驻专讬 讬专讬注讜转 讝讜专拽讬谉 诪讞讟讬谉 讜讗拽砖讬谞谉 转讜讘 讜诪谞诇谉 砖讛转讜驻专讬谉 讛诇诇讜 讛讬讜 讝讜专拽讬谉 诪讞讟讬讛谉 讗专讘注 讗诪讜转 讘专讛"专 砖诪讗 讝讛 讘爪讚 讝讛 讛讬讜 讬讜砖讘讬谉 讜诪砖诇讬诪讬谉 诪讞讟 讝讛 诇讝讛 讜讗驻讬诇讜 转讬诪讗 诇讗 讛讬讜 讝讛 讘爪讚 讝讛 [诪"诪 诪谞"诇] 讚讚' 讗诪讜转 讛讬讜 讘讬谞讬讛谉 讚诇诪讗 驻讞讜转 诪讚' 讗诪讜转 讛讜讜. 讜谞讚讞转 讝讜 讚专讘讬 讬讗砖讬讛 讜驻讬专拽 专讘 讞住讚讗 砖讻谉 讗讜专讙讬 讬专讬注讜转 讝讜专拽讬谉 讘讜讻讬讗谉 讘讬专讬注讛 讜讬砖 砖讙讜专住讬谉 讘讜讻讬讗专 驻讬' 讘讜讻讬讗专 讛拽谞讛 砖讛讞讜讟 砖诇 注专讘 转诇讜讬 讘讜 砖讝讜专拽讜 讛讗讜专讙 讘转讜讱 讛讬专讬注讛 诇专讞讘讛 诇讛讬讗专讙 讗讜转讜 讛讞讜讟 讘讻诇诇 讛讬专讬注讛 讜砖诪注讬谞谉 诪专讘讜转讬谞讜 讛讙讗讜谞讬诐 讻讬 讘讘讘诇 拽讜专讬谉 讗讜转讜 讗诇 谞讗讝讻讛 讜讬砖 诪讬 砖讗讜诪专 讗诇 诪讻谞祝 讜讗拽砖讬谞谉 注诇讬讛 讜讛诇讗 讗讬讙讚讜 讘讬讚讜 讜拽讬讬"诇 讚讻诇 讛讝讜专拽 讚讘专 讜讗讙讚讜 讘讬讚讜 讗讬谞讜 讞讬讬讘 讚讛讗 诇讗 讬爪讗 诪讬讚讜 讻讚诪驻讜专砖 讘讛诪爪谞讬注 讜讻讚讙专住讬' 住讜祝 讛讚讬谉 驻专拽讗 诇注谞讬谉 诇讻转讗 讜诪转谞讗 讜讘诪转谞讬转讬谉 讚住讜祝 注讬专讜讘讬谉 讚祝 爪"讟 讛拽讜专讗 讘住"转 注诇 讛讗住拽讜驻讛 讛讻讗 谞诪讬 注讬拽专 讛讞讜讟 砖诇 注专讘 讗爪诇 讛讗讜专讙 讜讛讜讗 诪砖讬诪讜 注诇 讛讘讜讻讬讗谉 讜讗讜专讙 讘讜 讜讛讜讗 谞诪转讞 诪讗爪诇 讛讗讜专讙 讜讘讝讛 讗讬谉 讞讬讬讘讬谉 注诇讬讜 讜砖谞讬谞谉 讘谞讬住讻讗 讘转专讗 驻讬' 讛讞讜讟 砖诇 注专讘 砖讘住讜祝 砖讗讬谉 讗讬讙讜讚讜 讘讬讚 讛讗讜专讙 讜讗拽砖讬谞谉 转讜讘 讜讛讗 讗讜转讜 诪拽讜诐 砖讛讘讜讻讬讗谉 谞讝专拽 讘讜 讜讛讜讗 谞驻砖 讛诪住讻转 诪拽讜诐 驻讟讜专 讛讜讗 讜讗讬谞讜 专讛"专 讜讗谞谉 讘注讬谞谉 讚' 讗诪讜转 讘专讛"专 讜谞讚讞讛 讙诐 讛讘讜讻讬讗谉 讛谞讝专拽 讘讬专讬注讛 讜砖谞讬谞谉 讗诇讗 砖讻谉 讗讜专讙讬 讬专讬注讜转 讝讜专拽讬谉 讘讜讻讬讗专 诇砖讜诇讬讛谉 驻讬' 讻讙讜谉 砖讜诇讬讗 讚谞讙专讬 讜讛讜讗 讻讙讜谉 转诇诪讬讚 讛诪砖专转 诇诇诪讜讚 诪诇讗讻讛 谞拽专讗 砖讜诇讗 讜讚讞讬谞谉 讜讚诇诪讗 砖讜诇讬讛谉 讙讘讬讛谉 讛讜讜 讬转讘讬 讜诇讗 诪专讞讬拽讬 讚' 讗诪讜转 诪讛谉 讜砖谞讬谞谉 讗诇讗 砖讻谉 讗讜专讙讬 讬专讬注讜转 讝讜专拽讬谉 讘讜讻讬讗专 讝讛 诇讝讛 讚诇讬讻讗 诇诪讬诪专 讻讬 讛讗讜专讙讬谉 讙讘讬 讛讚讚讬 讛讜讜 讬转讘讬 讚讗"讻 诪讟讜 讛讚讚讬 讘讞驻讗 驻讬' 诪讙讬注讬谉 讝讛 诇讝讛 讘诪住专拽 砖诪讻住讛 讘讜 注诇 讛讬专讬注讛 讜讗拽砖讬谞谉 转讜讘 讜讗' 讜讚诇诪讗 砖诇讞讜驻讬 讛讜讜 诪砖诇讞驻讬 讻诇讜诪专 诇讗 讛讬讜 讬讜砖讘讬谉 讝讛 讻谞讙讚 讝讛 讗诇讗 讝讛 讗讞讜专讬 讝讛 讻讚讙专住讬' 讘驻专拽 讛诪讜讻专 驻讬专讜转 诇讞讘讬专讜 讘注谞讬谉 讻专讜讘讬谉 讘谞住 讛讬讜 注讜诪讚讬谉 讜讗转拽讬祝 专讘 讗砖讬 讜讚诇诪讗 砖诇讞讜驻讬 讛讜讜 诪砖诇讞驻讬 讗讜 砖诪讗 讘讗诇讻住讜谉 讗讜 讝讛 讬专讬注转讜 诪转讜讞讛 诇爪驻讜谉 讜讝讛 诇诪注专讘 讜讘讛讬讜转 讻谉 讬转讻谉 诇讛讬讜转 拽专讜讘讬谉 讝讛 诇讝讛 讜注讜讚 讜讻讬 砖讜讗诇讬谉 讛讬讜 讝讛 诪讝讛 讜讛转谞讬 诇讜讚讗 讗讬砖 讗讬砖 诪诪诇讗讻转讜 讗砖专 讛诪讛 注讜砖讬诐 诪诪诇讗讻转讜 讛讬讛 注讜砖讛 讜诇讗 讛讬讛 注讜砖讛 诪诪诇讗讻转 讞讘讬专讜 讜注诪讚讜 讛拽讜砖讬讜转 讛诇诇讜 讘诇讗 驻讬专讜拽 讜讗拽砖讬 转讜讘 讗讚讘注讬转 讝讜专拽 [讘专"讛 诪谞"诇] 诪讻诇诇 讚诪注讘讬专 驻砖讬讟讗 诇谉 诪谞讗 诇谉 讚诪注讘讬专 讚' 讗诪讜转 讘专讛"专 讞讬讬讘 讗诇讗 诪注讘讬专 讙诪专讗 讙诪讬专讬 诇讛 讝讜专拽 谞诪讬 讙诪专讗 讙诪讬专讬 诇讛:
诪讙诇转 住转专讬诐 砖讛讬讛 讻转讜讘 讘讛 讗讘讜转 诪诇讗讻讜转 诪' 讞住专 讗讞转 讜讗诐 注砖讗谉 讻讜诇谉 讘讛注诇诐 讗讞转 讗讬谞讜 讞讬讬讘 注诇 讗讞转 诪讛谉 讻诇讜诪专 讗讬谞讜 讞讬讬讘 讗诇讗 诇"讞 讞讟讗讜转 砖讬砖 讗讞转 讘讛谉 砖讛讜讗 驻讟讜专 注诇讬讛 讜谞诪爪讗 住驻拽 讘讻讜诇谉 讜讗诪专 砖诪讜讗诇 诪拽讜砖砖 诪注讘讬专 讚' 讗诪讜转 讘专讛"专 讛讜讛 驻讬' 讻讬讜谉 砖谞住拽诇 谞转讘专专 讻讬 讛诪注讘讬专 讚' 讗诪讜转 讘专砖讜转 讛专讘讬诐 讗讬谞讜 诪谉 讛住驻讬拽讜转 讗诇讗 讜讚讗讬 讞讬讬讘:
讘诪转谞讬转讗 转谞讗 转讜诇砖 讛讬讛 讜讛讜讗 讛拽讜爪专 专讘 讗讞讗 讗诪专 诪注诪专 讛讬讛 讻诇 讗讞讚 诪讗诇讜 讗讜诪专讬诐 讝讜 讛讬讗 讛讘专讬专讛 讘诇讗 住驻拽 [讚讞讬讬讘] 讜专' 注拽讬讘讗 砖讗诪专 诪拽讜砖砖 讝讛 爪诇驻讞讚 谞讚讞讜 讚讘专讬讜. 讜驻讬专砖讜 讚诇讗 讙诪专 诪驻讬 专讘讜 讙"砖 讝讜 讗诇讗 讛讜讗 诇注爪诪讜 讚谉 讝讛 讜拽讬讬"诇 讗讚诐 讚谉 拽"讜 诪注爪诪讜 讜讗讬谉 讗讚诐 讚谉 讙"砖 诪注爪诪讜 讜诪讝讗转 讗转讛 诇诪讚 讚讻诇 讙"砖 讚诇讗 讙诪专讗 讛讜讗 诇讬讻讗 诇诪讬住诪讱 注诇讛. 讜专' 注拽讬讘讗 讻讬讜谉 讚诇讗 讛讜转 讙诪专讗 讘讬讚讬讛 诇驻讬讻讱 谞讬讚讞转 讜诇讗 拽讘诇讛 诪诪谞讜. 讜讗祝 诇讗 注诪讚 砖讗讛专谉 谞爪讟专注 讜讗讬 诪砖讜诐 讚讻转讬讘 讜讬讞专 讗祝 讛' 讘诐 讘谞讝讬驻讛 讘注诇诪讗:






专诪讘"谉

讻讙讜谉 讚讗诪专 注讚 讚谞驻拽讗 诇讬' 诇专讛"专 转谞讜讞. 驻讬' 诇讗 砖讗诪专 转谞讜讞 住转诐 讚讗"讻 转谞讜讞 讜转注诪讜讚 诪砖诪注 讜讛专讬 诇讗 谞讞讛 讗注"驻 砖诇注谞讬谉 砖讘转 讛讜讬讗 讻诪讜谞讞转 讗诇讗 讛"拽 专讜爪讛 讗谞讬 砖转讛讬' 讻诪讜谞讞转 诇注谞讬谉 砖讘转 注诐 讬爪讬讗转讛 砖诇讗 讗转讞讬讬讘 讘讛讜爪讗转讛 讗诇讗 讘讛谞讞转 讬爪讬讗转讛 讘专讛"专 讜诪"讛 诪讞讬讬讘 诇专"讬 讻讬讜谉 讚拽诇讜讟讛 讻诪讬 砖讛讜谞讞讛:





专砖讘"讗

讜讻讙讜谉 讚讗诪专 注讚 讚谞驻拽讗 诇专砖讜转 讛专讘讬诐 转谞讜讞. 驻讬专讜砖: 诇讗 砖讗诪专 住转诐 讘诇砖讜谉 讛讝讛 注诐 讬爪讬讗转讛 转谞讜讞, 讚讗诐 讻谉 转谞讜讞 讜转注诪讜讚 诪砖诪注, 讜讛专讬 诇讗 谞讞讛 讗注驻"讬 砖诇注谞讬谉 砖讘转 讛讜讬讗 讻诪讜谞讞转. 讗诇讗 讛讻讬 拽讗诪专 专讜爪讛 讗谞讬 砖转讛讗 讻诪讜谞讞转 诇注谞讬谉 砖讘转 注诐 讬爪讬讗转讛, 砖诇讗 讗转讞讬讬讘 讘讛讜爪讗讛 讗诇讗 讘讛谞讞转 讬爪讬讗转讛 诇专砖讜转 讛专讘讬诐, 讜诪砖讜诐 讛讻讬 诪讞讬讬讘 诇专' 讬讛讜讚讛 讻讬讜谉 讚住讘讬专讗 诇讬讛 讚拽诇讜讟讛 讻诪讬 砖讛讜谞讞讛. 讛专诪讘"谉 讝"诇.



 讛讗 讚讗诪专讬谞谉: 诪诪讗讬 讚诇诪讗 诇注讜诇诐 讚注讘讚 讞讚讗 讞讚讗. 转诪讬讛讗 诇讬 诪讗讬 拽讗诪专, 讚讛讗 讻讬讜谉 讚讗讜拽讬 驻诇讜讙转讬讬讛讜 讚专讘谞谉 住讘专讬 转讜诇讚讜转 谞讬谞讛讜 讜专' 讬讛讜讚讛 住讘专 讗讘讜转 谞讬谞讛讜, 讗诐 讻谉 讗驻讬诇讜 注讘讚讬谞讛讜 转专讜讬讬讛讜 讘讛讚讬 讛讚讚讬 诪讞讬讬讘 专' 讬讛讜讚讛 讗转专讜讬讬讛讜 诪砖讜诐 讚讗讘讜转 谞讬谞讛讜. 讜讬砖 诇讜诪专 讚讻诇驻讬 诪讗讬 讚拽讗诪专 诇讬讛 专讘 讬讜住祝 讚拽讗 注讘讚讬谞讛讜 转专讜讬讬讛讜 讘讛讚讬 讛讚讚讬, 讻诇讜诪专: 讚注讬拽专 讚讘专讬 专讘讬 讬讛讜讚讛 诇讞讬讜讘讬讛 讘讚注讘讚讬谞讛讜 转专讜讬讬讛讜 讘讛讚讬 讛讚讚讬, 讜诪砖讜诐 讗讘 讜转讜诇讚转讜, 拽讗 诪讛讚专 诇讬讛 讗讬讛讜 讚诇讗讜 讘讚注讘讚讬谞讛讜 转专讜讬讬讛讜 驻诇讬讙讬 讗诇讗 讗驻讬诇讜 讘讚注讘讚讬谞讛讜 讞讚讗 讞讚讗, 讜讗讬 讗讘讜转 谞讬谞讛讜 讗讜 转讜诇讚讜转 谞讬谞讛讜 驻诇讬讙讬. 讻讱 谞专讗讛 诇讬.



讗转诪专 谞诪讬 专讘讛 讜专讘 讬讜住祝 讚讗诪专讬 转专讜讬讬讛讜 诇讗 讞讬讬讘 专讘讬 讬讛讜讚讛 讗诇讗 讗讞转. 讻诇讜诪专: 讚诇讗 诪讞讬讬讘 专' 讬讛讜讚讛 讗转讜诇讚讛 讘诪拽讜诐 讗讘, 讗讘诇 专讘 讬讛讜讚讛 诪砖诪讬讛 讚砖诪讜讗诇 住讘讬专讗 诇讬讛 讚诪讞讬讬讘 转专转讬 讜诪砖讜诐 转讜诇讚讛 讘诪拽讜诐 讗讘. 讜讗讬 谞诪讬 讗讬讻讗 诇诪讬诪专 讚砖诪讜讗诇 住讘讬专讗 诇讬讛 讝讜专拽 讚' 讗诪讜转 讘专砖讜转 讛专讘讬诐 讗讘 讞砖讬讘 诇讬讛 讜诪砖讜诐 讗讘 诪讞讬讬讘 诇讬讛, 讜讻谉 讻转讘 专讘讬谞讜 讛讗讬 讙讗讜谉 讝"诇. 讜讛讻讬 谞诪讬 讗讬转讗 讘讬专讜砖诇诪讬 (讛"讗) 讚诪驻专砖讬 讛转诐 讟注诪讬讛  讚专' 讬讛讜讚讛 诪砖讜诐 讚讝讜专拽 讛讜讛 诇讬讛 讗讘, 讜讛讜讗 讛讬专讜砖诇诪讬 砖讻转讘转讬 诇注讬诇 (砖讘转 爪讜, 讘) 讚讙专住讬谞谉 讛转诐 专' 讬讜讚讛 注讘讚 讗专讘注 讗诪讜转 讘专砖讜转 讛专讘讬诐 诪诇讗讻讛 讘驻谞讬 注爪诪讜, 注诇 讚注转讬讛 讚专' 讬讜讚讛 讗专讘注讬诐 诪诇讗讻讜转 谞讬谞讛讜, 专' 讝注讬专讗 讘砖诐 专讘讬 讬讜讞谞谉 诪转讜驻专讬 讬专讬注讜转 诇诪讚 专' 讬讜讚讛 砖讛讬讜 讝讜专拽讬谉 讗转 讛诪讞讟讬谉 讗诇讜 诇讗诇讜. 讜转诪讬讛讗 诇讬 诇诪讛 诇讗 讛注诪讬讚讜讛 讻谉 讘讙诪专讬谉 讜讛讜爪专讱 诇讚讞讜拽 讚专讘谞谉 驻讟专讬 诇讙诪专讬, 讜讗诐 转讗诪专 讻讚讬 砖诇讗 谞注砖讛 专讘讬 讬讛讜讚讛 讞讜诇拽 注诇 诪谞讬谉 讗专讘注讬诐 讞住专 讗讞转, 讛讗 诇讬转讗, 讚注诇 讻专讞讬谉 专' 讬讛讜讚讛 驻诇讬讙 讜诇讚讬讚讬讛 讟驻讬 讛讜讜 讚讛讗 讗讬讻讗 砖讜讘讟 讜诪讚拽讚拽 讚注讘讬讚 诇讛讜 讗讘讜转 讻讚讗讬转讗 讘住诪讜讱. 讜讬砖 诇讜诪专 诪砖讜诐 讚驻砖讟讗 讚诪诇转讗 讛讻讬谉 诪讻专注讗 诇讛讜 讟驻讬 讚专"讬 诪讞讬讬讘 讞讚讗 诪砖诪注 讜讞讻诪讬诐 驻讜讟专讬诐 谞诪讬 诇讙诪专讬 诪砖诪注, 讚讗驻讬诇讜 专讘 讬讜住祝 诇讗 讛讜讛 诪驻讬拽 诇讬讛 诪讛讗讬 诪砖诪注讜转讗 讗诇讗 诪砖讜诐 讚诇讗 讛讜讛 诪砖讻讞 诇讬讛 驻转专讬 讚讛讬讗讱 讗驻砖专 讚诇讬驻讟专讜 专讘谞谉 诇讙诪专讬 讚讛讗 拽讗 诪驻讬拽, 讛讗 诇讗讜 讛讻讬 诇讬砖谞讗 讜讚讗讬 讟驻讬 诪砖诪注 讚驻讟专讬 诇讙诪专讬.
讜讗讬讻讗 诇诪讬讚拽 讗砖诪注转讬谉, 讚讛讻讗 诪砖诪注 诇讻讜诇讬 注诇诪讗 讚专' 讬讛讜讚讛 讗讬转 诇讬讛 拽诇讜讟讛, 讜讗讬诇讜 讘注讬专讜讘讬谉 驻专拽 讛诪讜爪讗 转驻讬诇讬谉 (注讬专讜讘讬谉 爪讝, 讘) 转谞谉 讛讬讛 拽讜专讗 讘专讗砖 讛讙讙 讜谞转讙诇讙诇 讛住驻专 诪讬讚讜, 注讚 砖诇讗 讛讙讬注 诇注砖专讛 讟驻讞讬诐 讙讜诇诇讜 讗爪诇讜, 诪砖讛讙讬注 诇注砖专讛 讟驻讞讬诐 讛讜驻讻讜 注诇 讛讻转讘, 专讘讬 讬讛讜讚讛 讗讜诪专 讗驻讬' 讗讬谞讜 诪住讜诇拽 诪谉 讛讗专抓 讗诇讗 诪诇讗 讞讜讟 讙讜诇诇讜 讗爪诇讜, 讚讗诇诪讗 讗驻讬' 转讜讱 讙' 诇专讘讬 讬讛讜讚讛 讘注讬谞谉 讛谞讞讛 注"讙 诪砖讛讜. 讜讬"诇 讚诇讬转 诇讬讛 诇专' 讬讛讜讚讛 讗诇讗 讻砖专讜爪讛 砖转谞讜讞 砖诐 讜讗"谞 讛讬讻讗 讚讗诪专 讻"诪 砖转专爪讛 转谞讜讞, 讗讘诇 讛转诐 讚讗讬谞讜 专讜爪讛 砖讬谞讜讞 砖诐 讛住驻专 讚讗讬谞讜 专讜爪讛 砖讬转讙诇讙诇 讛住驻专 诪讬讚讜, 讘讛讗 诇讬转 诇讬讛 拽诇讜讟讛 讜讘注讬谞谉 讛谞讞讛 注诇 讙讘讬 诪砖讛讜.
讜讛专诪讘"谉 讝"诇 转讬专抓 讚专' 讬讛讜讚讛 诇讬转 诇讬讛 拽诇讜讟讛 讗诇讗 讛讬讻讗 讚专讗讜讬 诇谞讜讞 砖诐 讻讙讜谉 讝讜专拽 砖谞拽诇讟讛 讻讜诇讛 讘讗讜讬专 专砖讜转 讛专讘讬诐, 讗讘诇 讘诪注讘讬专 讗讬 谞诪讬 讘转诇讜讬 讜注讜诪讚 砖讗讬谉 住讜驻讜 诇谞讜讞 砖诐, 砖讚讘专 讗讞专 讙讜专诐 诇讜 砖诇讗 讬谞讜讞 讻讙讜谉 讛讛讬讗 讚注讬专讜讘讬谉 讚转诇讜讬 讜注讜诪讚 讜讗讬谞讜 讘注爪诪讜 拽诇讜讟 讘讗讜讬专, 诇讬转 诇讬讛 拽诇讜讟讛.



讜讗诐 转讗诪专 讘讬谉 诇讛讚讬谉 住讘专讗 讘讬谉 诇住讘专讗 拽诪讗, 专讘讗 讚讗诪专 诇拽诪谉 (砖讘转 拽, 讗) 讚诇注讜诇诐 讘注讬谞谉 讛谞讞讛 注诇 讙讘讬 诪砖讛讜 讜讗驻讬诇讜 讘讝讜专拽 讻诪讗谉 住讘讬专讗 诇讬讛. 讜注讜讚 讛讬讻讬 讗诪专讬谞谉 讛转诐 讘驻专拽 讛诪讜爪讗 转驻诇讬谉 讙讘讬 讛讛讬讗 讚讛讬讛 拽讜专讗 讘住驻专 诇讬诪讗 专讘讗 讻转谞讗讬 讗诪专讛 诇砖诪注转讬讛, 讚讛讗 专讘讗 诇讗讜 讻讞讚 诪谞讬讬讛讜 讜讻讚讗诪专谉. 讬砖 诇讜诪专 讚住讘专 专讘讗 讚诪讚专' 讬讛讜讚讛 谞砖诪注 诇专讘谞谉, 讚讻讬 讛讬讻讬 讚专' 讬讛讜讚讛            讚讗讬转 诇讬讛 拽诇讜讟讛 讘专讜爪讛 砖转谞讜讞, 讻讬 谞拽诇讟讛 讘诪拽讜诐 砖讗讬谞讜 专讜爪讛 砖转谞讜讞 讘注讬 讛谞讞讛 注诇 讙讘讬 诪砖讛讜 讜讗驻讬诇讜 转讜讱 砖诇砖讛, 诇专讘谞谉 谞诪讬 讚诇讬转 诇讛讜 拽诇讜讟讛 讘砖讜诐 诪拽讜诐 讛讻讬 谞诪讬 讘注讜 讛谞讞讛 注诇 讙讘讬 诪砖讛讜 讜讗驻讬诇讜 转讜讱 砖诇砖讛, 讜[讚]讗诪专讬谞谉 讛转诐 诇讬诪讗 专讘讗 讻转谞讗讬 讗诪专讛 诇砖诪注转讬讛, 诇讗讜 讻讜诇讛 砖诪注转讬讛 拽讗诪专, 讗诇讗 讚住讘专 讻专' 讬讛讜讚讛 讘讛讗 讚讘注讬 讛谞讞讛 注诇 讙讘讬 诪砖讛讜 讻诇 讛讬讻讗 讚诇讬转 诇讬讛 拽诇讜讟讛. 讻谉 转讬专爪讜 讘转讜住'.



 讛讗 讚讗诪专讬谞谉: 诇讗讜 讛讬讬谞讜 讚讗诪专 诇讬讛 专讘讬谞讗 诇专讘讗 讜讗诪专 诇讬讛 讘讗讜诪专 讻诇 诪拽讜诐 砖转专爪讛 转谞讜讞. 驻讬专砖讜 专讘 讛讗讬 讙讗讜谉 讝"诇 讜专砖"讬 讝"诇 讚讗驻讬诇讜 讗拽诪讬讬转讗 拽讗讬, 讻诇讜诪专: 讗驻讬诇讜 谞转讻讜讜谉 诇讝专讜拽 砖诪讜谞讛 讜讝专拽 讗专讘注讛 讚驻砖讬讟讗 诇讱 讚讗讬谞讜 讞讬讬讘 砖讛专讬 诇讗 谞注砖讬转 诪讞砖讘转讜, 讚讛讗 讗诪专 诇讬讛 专讘讗 诇专讘讬谞讗 讚讚讜拽讗 讘讗讜诪专 讻诇 诪拽讜诐 砖转专爪讛 转谞讜讞, 讛讗 诇讗讜 讛讻讬 驻讟讜专 诪砖讜诐 讚诇讗 讘注讬 诇讛 讛讻讗 讜诇讗 谞注砖讬转 诪讞砖讘转讜, 讜讙专住讬' 讛讻讬 讗诪讗讬 讛专讬 讻转讘 砖诐 诪砖诪注讜谉: 讜诇讗 讙专住讬 讗诪专 诪专, 讜拽讜砖讬讗 讛讬讗 讚拽讗 诪拽砖讛 讗诪讗讬 讚驻讟专 讗驻讬诇讜 讘谞转讻讜讜谉 诇讝专讜拽 砖诪讜谞讛 讜讝专拽 讗专讘注讛, 讻诇讜诪专: 诪讗讬 砖谞讗 诪讻讜转讘 砖诐 诪砖诪注讜谉, 讜驻专拽讬谞谉 讛转诐 讻诇 讻诪讛 讚诇讗 讻转讘 砖诐 诇讗 诪讻转讘 诇讬讛 砖诪注讜谉, 讗讘诇 讛讻讗 讻诇 讻诪讛 讚诇讗 讝专讬拽 讗专讘注 诇讗 诪讝讚专讬拽 转诪谞讬讗, 讘转诪讬讛讗, 讻诇讜诪专: 诪讬 讚诪讬 讝讜专拽 诇讻讜转讘 讻讜转讘 讻诇 讻诪讛 讚诇讗 讻转讘 砖诐 砖讬"谉 诪"诐 讻诇 讞讚讗 讘讗驻讬 谞驻砖讗 诇讗 诪讬讻转讬讘 诇讬讛 砖诪注讜谉, 讜讛诇讻讱 讛专讬 讗转注讘讬讚讗 诪诇讗讻讛 讙诪讜专讛 诪讚注转讜, 讗讘诇 讝讜专拽 诪讬 诇讗 讬讻讬诇 诇诪讬讝专拽 转诪谞讬讗 讘讘转 讗讞转 讻讬 诇讗 谞讞 讘讬谞讬讬讛讜 讻诇诇, 讜讛诇讻讱 讻讬 谞讞 讘住讜祝 讚' 诇讗 诪讚注转讜 谞讞 讜诇讗 讗转注讘讬讚讗 诪讞砖讘转讜.
讜讻转讘 专讘 讛讗讬 讙讗讜谉 讝"诇 讜诪讬驻专砖讗 讘住讜祝 驻专拽 讻讬爪讚 讛专讙诇 诪讜注讚转 (讘讘讗 拽诪讗 讻讜, 讘) 谞转讻讜谉 诇讝专讜拽 砖诪讜谞讛 讜讝专拽 讗专讘注 讗讬 讗诪专 讻诇 砖转专爪讛 转谞讜讞 讗讬谉 讜讗讬 诇讗 诇讗. 讜转讬诪讗 讘注讬谞讬 拽爪转 砖讝讜 诪讞讜讚砖转 讻讗谉 讘转诇诪讜讚, 讚诇讗讞专 砖讗诪专 驻砖讬讟讗 诇讬 诪讘注讬讗 诇讬讛 讜讞讜诇拽 讛转诇诪讜讚 讗驻讬诇讜 讘讗讜转讛 砖讛讬转讛 驻砖讬讟讗 诇砖讜讗诇.
讜讬砖 诪讬 砖讙讜专住 讗诪专 诪专 讛专讬 讻转讘 砖诐 诪砖诪注讜谉. 讜诇驻讬 讙讬专住讗 讝讜 谞转讻讜讜谉 诇讝专讜拽 砖诪讜谞讛 讜讝专拽 讗专讘注 讞讬讬讘 讻讚讗驻砖讬讟  诇讬讛 诪注讬拽专讗. 讜讛讗 讚讗诪专讬谞谉: 诇讗讜 讛讬讬谞讜 讚讗诪专 诇讬讛 专讘讗 诇专讘讛. 讗谞转讻讜讜谉 诇讝专讜拽 讚' 讜讝专拽 讞' 讘诇讞讜讚 拽讗讬 讜讘讛讛讬讗 讛讜讗 讚驻讟专讬谞谉, 讗诇讗 讚讛砖转讗 讛讜讗 讚拽讗 诪讛讚专 讜诪讚拽讚拽 讗谞转讻讜谉 诇讝专讜拽 砖诪讜谞讛 讜讝专拽 讗专讘注讛 讚驻砖讬讟讗 诇讬讛 讜诪讚诪讬谞谉 诇讛 诇讻转讘 砖诐 诪砖诪注讜谉, 讜诪转诪讛 讜讗讝讬诇 诪讬 讚诪讬 讛转诐 讻诇 讻诪讛 讚诇讗 讻转讘 砖诐 诇讗 诪讻转讘 砖诪注讜谉, 讗讘诇 讝讜专拽 讗驻砖专 砖转谞讜讞 讘住讜祝 砖诪讜谞讛 讗注"讙 讚诇讗 谞讞 讘住讜祝 讗专讘注, [讜驻专拽讬谞谉 讛"谞 讻诪讛 讚诇讗 讝专讬拽 讗专讘注] 诇讗 诪讝讚专讬拽 转诪谞讬讗, 讻诇讜诪专: 讗讬 讗驻砖专 砖转谞讜讞 讘转诪谞讬讗 讗诇讗 讗诐 讻谉 注讘专讜 讘转讜讱 讗专讘注. 讜诇驻讬专讜砖 讝讛 讛讗 讚拽讗 驻砖讬讟 谞转讻讜讬谉 诇讝专讜拽 砖诪讜谞讛 讜讝专拽 讗专讘注 讞讬讬讘 讛讻讗 住诇拽讗. 讜讻谉 讻转讘 讛专诪讘"诐 讝"诇 (驻讬"讙, 讛讻"讗). 讜诇驻讬 讚讘专讬讜 讛讗 讚讗诪专讬谞谉 诇注讬诇 (讘注诪讜讚 讗) 诪讬讚诇讬 讞讚 讜诪转转讬 讞讚 讙讝讬专讛 讚诇诪讗 谞驻诇讛 讜讗转讬 诇讗转讜讬讬, 讚诪砖诪注 讚讜拽讗 讙讝讬专讛 讚诇诪讗 讗转讬 诇讗转讜讬讬 讛讗 诇讚诇诪讗 谞驻诇讛 讘诇讞讜讚 诇讗, 讛转诐 讛讬讬谞讜 讟注诪讗 讚谞转讻讜讜谉 诇讛讬转专 讜注诇讛 讘讬讚讜 讗讬住讜专 讻谞转讻讜讜谉 诇讝专讜拽 砖转讬诐 讜讝专拽 讗专讘注, 讗讘诇 讗诐 讝专拽 诪专砖讜转 讛专讘讬诐 诇专砖讜转 讛专讘讬诐 讜专砖讜转 讛讬讞讬讚 讘讗诪爪注 讜谞转讻讜讜谉 诇讝专讜拽 讗专讘注 讗诪讜转 讘专砖讜转 讛专讘讬诐 讜谞驻诇讛 讘专砖讜转 讛讬讞讬讚 讞讬讬讘, 讚讛讜讬 诇讬讛 讻讻讜转讘 砖诐 诪砖诪注讜谉 讚讛讜爪讗讛 讜讝专讬拽讛 诪诇讗讻讛 讗讞转 讛谉, 讚讝专讬拽讛 转讜诇讚讛 讚讛讜爪讗讛 讛讬讗 讜讗驻讬诇讜 讝专讬拽转 讗专讘注 讗诪讜转 讘专砖讜转 讛专讘讬诐, 讻讚讗讬转讗 诇注讬诇 (砖讘转 爪讜, 讘). 讜讛讛讬讗 讚驻专拽 讻讬爪讚 讛专讙诇 (砖诐) 讚诪讬讬转讬 诪讬谞讛 专讗讬讛 专讘谞讜 讛讗讬 讙讗讜谉 讝"诇, 讙诐 砖诐 讛驻讻讜 讛讙讬专住讗 讜讙专住讬 谞转讻讜讜谉 诇讝专讜拽 讗专讘注 讜讝专拽 砖诪讜谞讛.





讛诪讗讬专讬

讛诪讻讜讬谉 诇讝专讜拽 砖诪讜谞讛 讗诪讜转 讜讝专拽 讗专讘注 讞讬讬讘 砖讛专讬 谞注砖讬转 讛诪诇讗讻讛 讘砖讬注讜专 讞讬讜讘讛 讜讗祝 讛讞驻抓 谞讞 讘诪拽讜诐 砖讛讬转讛 诪讞砖讘转讜 注诇讬讜 砖讛专讬 讗讬 讗驻砖专 诇讛讬讜转 讛讞驻抓 诪讙讬注 诇住讜祝 讞' 注讚 砖讬注讘讜专 注诇 诪拽讜诐 住讜祝 讛讗专讘注讛 讜讛专讬 讝讛 讻讻讜转讘 砖诐 诪砖诪注讜谉 讗讘诇 讗诐 谞转讻讜谉 诇讝专讜拽 讗专讘注讛 讜诇讗 谞讞 注讚 住讜祝 砖诪谞讛 驻讟讜专 砖讛专讬 诇讗 讛讬转讛 诪讞砖讘转讜 讻诇诇 注诇 讗讜转讜 诪拽讜诐 砖谞讞 讘讜 讜讗祝 诇讚注转 讛讗讜诪专 讘驻专拽 讻诇诇 讙讚讜诇 谞转讻讜谉 诇讝专讜拽 砖转讬诐 讜讝专拽 讗专讘注 讞讬讬讘 驻讬专讜砖讜 砖讛讬讛 住讘讜专 砖诇讗 讬讛讜 砖诐 讗诇讗 砖转讬诐 讗讘诇 诪"诪 讛讜讗 谞转讻讜谉 诇讝专讜拽 砖诐 讜讗祝 讘讝讜 驻讟讜专 讻诪讜 砖讻转讘谞讜 砖诐 讜诪"诪 讘谞转讻讜谉 诇讝专讜拽 讗专讘注 讜讝专拽 砖诪谞讛 讗诐 讞讬砖讘 讘注爪诪讜 讘砖注转 讝专讬拽讛 诇讛讬讜转 讛讞驻抓 谞讞 讘讗讬讝讛 诪拽讜诐 砖讬讝讚诪谉 讞讬讬讘 讻讱 讛讬讗 砖讟转谞讜 讘住讜讙讬讗 讝讜 讜讻讱 驻住拽讜讛 讙讚讜诇讬 讛诪讞讘专讬诐 讜诪讛 砖砖讗诇讜 讻讗谉 诪讬 讚诪讬 注谞讬谞讜 讘诇砖讜谉 砖讗诇讛 讜诇讗 讘诇砖讜谉 拽讜砖讬讗 讜讘讬讗讜专讜 诪讛 讚诪讬讜谉 诇砖诐 诪砖诪注讜谉 讘谞转讻讜谉 诇讝专讜拽 讗专讘注 讜讝专拽 砖诪谞讛 讜转讬专抓 讛转诐 讻诪讛 讚诇讗 讻转讘 砖诐 诇讗 讻转讬讘 砖诪注讜谉 讜讛讻讗 谞诪讬 讻诪讛 讚诇讗 讝专讬拽 讗专讘注 诇讗 讝专讬拽 转诪谞讬 讜诪"诪 讙讚讜诇讬 讛专讘谞讬诐 讙讜专住讬谉 谞转讻讜谉 诇讝专讜拽 砖诪谞讛 讜讝专拽 讗专讘注 驻讟讜专 讜驻讬' 讛讚讘专讬诐 诇讚注转谞讜 砖讛专讬 诇讗 谞注砖讬转 诪诇讗讻转讜 讗诇讗 讘驻讞讜转 诪诪讞砖讘转讜 讗讘诇 谞转讻讜讜谉 诇讗专讘注 讜讝专拽 砖诪谞讛 砖谞注砖讬转 讘讬转专 诪诪讞砖讘转讜 诪讗讬 讜讛砖讬讘讜 注诇 砖谞讬讛诐 砖驻讟讜专 注讚 砖讬讞砖讘 讘讗讬讝讛 诪拽讜诐 砖转专爪讛 转谞讜讞 讜讛拽砖讛 注诇 讛专讗砖讜谞讛 讜讛专讬 讝讛 讻讻转讘 砖诐 诪砖诪注讜谉 讜转讬专抓 诪讬 讚诪讬 讛转诐 讻诇 讻诪讛 讚诇讗 讻转讘 砖诐 诇讗 讻转讬讘 砖诪注讜谉 讜讗"讻 讛讜讗 诪讻讜讬谉 讛讜讗 诇讻转讬讘转 砖诐 讜讛专讬 讻讬讜谉 诇砖讬注讜专 讝讛 讜注砖讛 讻砖讬注讜专讜 讜讛专讬 讝讛 讻谞转讻讜讬谉 诇诪诇讗讻讛 讜讛转讞讬诇 讘讛 砖诪砖注砖讛 讘讛 讻砖讬注讜专 讞讬讬讘 讻讙讜谉 谞转讻讜谉 诇讗专讜讙 讘讙讚 讙讚讜诇 讞讬讜讘讜 诪砖讗专讙 砖谞讬 讞讜讟讬谉 讜讻谉 讻诇 讻讬讜爪讗 讘讝讛 讗讘诇 讝讛 讻诇 讻诪讛 讚诇讗 讝专讬拽 讗专讘注 诇讗 诪讬讝专拽讬 转诪谞讬 讘转诪讬讛讛 讻诇讜诪专 爪专讬讱 讛讜讗 诇讛谞讞讛 讘诪拽讜诐 讗专讘注 讻诇诇 注讚 砖诇讗 讬讜讻诇 诇讛讙讬注 诇讻讜谞转讜 讗讗"讻 谞讞讛 讘住讜祝 讗专讘注 讜讗"讻 讗讬谞讜 诪转讻讜讬谉 诇讛谞讞讛 讝讜 讻诇诇:



讛讝讜专拽 诪专讛"讬 诇专讛"专 讜讛讬讛 讚注转讜 砖转谞讜讞 转讻祝 砖讬爪讗 诪谉 讛驻转讞 讜注讘专 讗专讘注 讗诪讜转 讘专讛"专 驻讟讜专 讜讗诐 诇讗 讞讬砖讘 讻谉 讞讬讬讘:



讝讛 砖讻转讘谞讜 讘讝讜专拽 诪专讛"专 诇专讛"专 讜专讛"讬 讘讗诪爪注 砖讛讜讗 驻讟讜专 讚讜拽讗 讘砖讗讬谉 砖讬注讜专 讗专讘注 讗诪讜转 诇讝专讬拽转讜 砖诇 专讛"专 讻讙讜谉 砖讛讬讛 拽专讜讘 讗诪讛 讜诪讞爪讛 诇专讛"讬 讝讛 讜讝专拽 诇专讛"专 砖讻谞讙讚讜 讗诪讛 讜诪讞爪讛 讚专讱 专讛"讬 讝讛 讗讘诇 讗诐 讝专拽 讗专讘注 讗诪讜转 讘讬谉 讘' 讛专砖讜讬讜转 讞讬讬讘 诪砖讜诐 讝讜专拽 讗专讘注 讗诪讜转 讘专讛"专 砖讛专砖讜讬讜转 诪爪讟专驻讜转 讛讜讗讬诇 讜诇讗 谞讞 讛讞驻抓 讘谞转讬诐 讜讻诇 砖讻谉 讘诪注讘讬专 砖转讬 讗诪讜转 诪专讛"专 讝讛 讜谞讻谞住 诇讜 诇专讛"讬 讜诇讗 谞讞 讜讛注讘讬专 砖转讬 讗诪讜转 讘专讛"专 砖讻谞讙讚讜 砖讛讜讗 讞讬讬讘 讜诪注转讛 讗讬谉 爪专讬讱 诇讜诪专 讘讝讜专拽 诪专讛"讬 诇专讛"讬 讜专讛"专 讘讗诪爪注 砖讗诐 讛讬讛 讘专讛"专 砖讘讗诪爪注 讚' 讗诪讜转 讞讬讬讘:



讝讛 砖讻转讘谞讜 砖讛专砖讜讬讜转 诪爪讟专驻讜转 讬砖 砖讜讗诇讬谉 讘讛 讜讛诇讗 驻住拽谞讜 诇注谞讬谉 讛讜爪讬讗 讞爪讬 讙专讜讙专转 讜讞讝专 讜讛讜爪讬讗 讻讞爪讬 讙专讜讙专转 砖讘砖转讬 专砖讜讬讜转 驻讟讜专 讻专' 讬讜住讬 讜讻诪讜 砖讻转讘谞讜 讘驻专拽 讛诪讜爪讬讗 讜讗驻砖专 砖讻诇 砖诪讜爪讬讗 驻讞讜转 诪讻砖讬注讜专 专讗讜讬 诇讛拽诇 讘讜 讜讗讬谞讛 讚讜诪讛 诇讝讜 讜诪"诪 讙讚讜诇讬 讛专讘谞讬诐 讙讜专住讬谉 讻讗谉 讜讚诇讗 讻专' 讬讜住讬 讗诇讗 砖讗讬谞讜 讘住驻专讬诐 讛诪讜讙讛讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 讚讗讬转注讘讬讚 诇讬讛 诪讞砖讘转讜 讻讜' 讜谞注拽专讛 讜诪讜谞讞讛 诪砖讜诐 讚讛讜讬 转讜诇讚讛 讘诪拽讜诐 讗讘 注讻"诇 诇驻讜诐 诪讗讬 讚拽讬讬诪讬谞谉 讛砖转讗 讻讙讜谉 讚讗诪专 注讚 讚谞驻拽讗 诇专"讛 转谞讜讞 诇讗 讗爪讟专讬讱 讛讗讬 讟注诪讗 讚讛讜讬讗 转讜诇讚讛 讘诪拽讜诐 讗讘 讗诇讗 讚讗讛注讘专讛 诇讗 诪讞讬讬讘 诪砖讜诐 讚诇讗 谞转拽讬讬诪讛 诪讞砖讘转讜 讚讗讬 诇讛讻讗 讗爪诇 讛讬爪讬讗讛 拽讘注讬 诇讛 讚转谞讜讞 讛讻讗 诇住讜祝 讚' 诇讗 讘注讬 讚转谞讜讞 讜诇讬转讗 诇讝专讬拽讛 讻讜' 讻讚驻专讻讬谞谉 诇拽诪谉 讗讛讗 讚住诇拽讗 讚注转讬谉 诪注讬拽专讗 讜拽"诇:


讘讚"讛 讜讗讬 诇讛讻讗 讗爪诇 讛讬爪讬讗讛 讻讜' 讜讛讻讗 注诐 讬爪讬讗转 讛驻转讞 讛讗 诇讗 谞讞 讜讛注讘讬专 讻讜' 注讻"诇 讜讚讗讬 讚注诐 讬爪讬讗转 讛驻转讞 诇讗 谞讞 讚讛讗 讗爪诇 讛讬爪讬讗讛 拽讘注讬 诇讛 拽讬讬诪讬谞谉 讛砖转讗 讗诇讗 讚专"诇 讚讛讗 注诐 讬爪讬讗转 讛驻转讞 诇讗 谞讞 注诇 讚注转 诇讛注讘讬专 注讚 住讜祝 讚' 讚谞讞讬讬讘 讙诐 讗讛注讘专讛 讜诇讗 诪讞讬讬讘 讗诇讗 讗讛讜爪讗讛 讚谞转拽讬讬诪讛 诪讞砖讘转讜 诇谞讜讞 注诐 讬爪讬讗转 讛驻转讞 讜拽"诇:


转讜住' 讘讚"讛 诇讗 住"讚 讻讜' 讗"谞 诇讗 诪讞讬讬讘讬 专讘谞谉 讻讜' 讜诇讚讘专讬讜 讚专讘讬 讬讛讜讚讛 讻讜' 注讻"诇 诇讛讗讬 转讬专讜抓 讘转专讗 谞诪讬 爪"诇 讻诪讜 讻谉 诇专讘谞谉 讚砖讜讘讟 讜诪讚拽讚拽 诇讗讜 讛讬讬谞讜 转讜诇讚讛 讗诇讗 讛讬讬谞讜 诪诪砖 诪讬住讱 讜讗讜专讙 讜拽"诇:


讘讚"讛 讛专讬 讻转讘 讻讜' 讚诇讗 讛讜讛 诇讬讛 诇讗转讜讬讬 诪诇转讗 讚专讘讬谞讗 讗诇讗 讻讜' 注讻"诇 讚诇驻砖讜讟 讗讬讘注讬讗 讚讬诇讬讛 谞转讻讜讬谉 诇讝专讜拽 讚' 讜讝专拽 讞' 讛讜讛 诇讬讛 诇讛砖讬讘 讘驻砖讬讟讜转 讚讛讬讻讗 讚讘注讬 讛讗 诇讗 谞讞 讜诇讗 讛讜讛 诇讬讛 诇讗转讜讬讬 诪诇转讗 讚专讘讬谞讗 讗讬 诇讗讜 诇住转讜专 讙诐 驻砖讬讟讜转讬讛 讚讬诇讬讛 讜拽"诇:


讘讚"讛 讛"讙 讻讜' 讜诇住驻专讬诐 讚讙专住讬 讗诪专 诪专 驻专讬讱 诇驻讬 诪讛 讚住"讚 讻讜' 注讻"诇 讜诪讬 讚诪讬 讻讜' 讛讜讗 诇砖讜谉 拽讜砖讬讗 讜爪"诇 讚讛拽讜砖讬讗 拽讬讬诪转 讜诇讗 拽讗诪专 拽砖讬讗 讜讻讛"讙 讗讬讻讗 讘转诇诪讜讚 讜讚讜"拽:





诪讛专"诐

讘专砖"讬 讚"讛 诪讗讬 诪讜住讬祝 讛诇讗 诇讗 谞诪谞讜 讗诇讗 讗讘讜转 诪砖诪注 讚专砖"讬 住"诇 讻驻讬' 讛专讗砖讜谉 砖诇 讛转讜住' 讚住"讚 讚专讘谞谉 谞诪讬 诪讞讬讬讘讬 讗转讜诇讚讜转 讘诪拽讜诐 讗讘讜转 讜诇讗 驻诇讬讙讬 讗诇讗 讘砖讜讘讟 讜诪讚拽讚拽 讜拽讗诪专 专' 讬讛讜讚讛 讚讗祝 砖讜讘讟 讜诪讚拽讚拽 讛讜讜 谞诪讬 转讜诇讚讜转 诪讬住讱 讜讗讜专讙 讜诇讻讱 讻转讘 专砖"讬 诪讗讬 诪讜住讬祝 讛诇讗 诇讗 谞诪谞讜 讗诇讗 讗讘讜转 专"诇 讘砖诇诪讗 讗讬 驻诇讬讙讬 讘讛讗 讚专讘谞谉 住讘专讬 讚诇讗 讛讜讜 讗讘讜转 讗诇讗 讛谞讬 讗专讘注讬诐 讞住专 讗讞转 讚拽讞砖讬讘 讘诪转谞讬' 讚驻' 讻诇诇 讙讚讜诇 讗讘诇 砖讜讘讟 讜诪讚拽讚拽 诇讗 讛讜讜 讗讘讜转 拽讗讬 砖驻讬专 注诇讛 讚专' 讬讛讜讚讛 诪讜住讬祝 砖讜讘讟 讜诪讚拽讚拽 讜拽讗诪专 讚讛谞讬 谞诪讬 诪拽专讬 讗讘讜转 讗讘诇 讗讬 驻诇讬讙讬 讚专讘谞谉 住讘专讬 讚诇讗 讛讜讜 讗驻讬' 转讜诇讚讜转 讜专' 讬讛讜讚讛 诪讜住讬祝 讚讛讜讜 转讜诇讚讜转 诪讗讬 诪讜住讬祝 讛诇讗 诇讗 谞诪谞讜 讛转讜诇讚讜转 讘讚讘专讬 专讘谞谉 讚拽讗诪专 注诇讛 讚专' 讬讛讜讚讛 诪讜住讬祝:


讚"讛 讜诇诪讗讬 讚住诇拽讗 讗讚注转讗 讜讻讜' 讛讻讗 诇讗讜 转专转讬 讜讻讜' 讜讛讚"讗:


讘讗"讚 讛讻讗 诇讗 诪讞讬讬讘 讗讛注讘专转 讚' 讚诇讗 注讘专 诪转讞诇转 讚' 诇住讜祝 讚' 讘专讛"专 讗诇讗 讗讛讜爪讗讛 诇讞讜讚讗 讛讜讗 讚诪讞讬讬讘 讜讻讜' 讻爪"诇:


讚"讛 讜讗讬 诇讛讻讗 讗爪诇 讛讬爪讬讗讛 拽讘注讬 诇讛 讚转谞讜讞 讛讻讗 诇住讜祝 讚' 诇讗 讘注讬 诇讛 讚转谞讜讞 讜讻讜' 讚讘注讬谞谉 注拽讬专讛 讘转讞诇转 讚' 讘专讛"专 讜讛谞讞讛 讘住讜祝 讚' 讘专讛"专 讻爪"诇 讜诪讬讛讜 讗讛讜爪讗讛 讛讜讗 讚诪讞讬讬讘 讜讻讜' 讻爪"诇 讜讛讗 讚讻转讬讘 讘专砖"讬 砖诇驻谞讬谞讜 讜讛讻讗 注诐 讬爪讬讗转 讛驻转讞 讛讗 诇讗 谞讞 讜讻讜' 注讚 讚谞讬讞讬讬讘 讗转专讜讜讬讬讛讜 诇砖讜谉 诪讬讜转专 讛讜讗 讜拽"诇:


讘转讜住' 讚"讛 诇诪讬诪专讗 讚诪讞讬讬讘 专讘讬 讜讻讜' 讜讘驻诇讜讙转讗 讚专' 讬讜讞谞谉 讜专讬砖 诇拽讬砖 讜讻讜' 诇砖讜谉 讝讛 讗讬谞讜 诪讚讜拽讚拽 讚诪砖诪注 讚专讘讬 讜专讘谞谉 驻诇讬讙讬 讘驻诇讜讙转讗 讚专' 讬讜讞谞谉 讜专"诇 讜讝讛 讗讬谞讜 讚讛讗 专讘谞谉 驻讟专讬 诇讙诪专讬 讚讗驻讬' 讗讞转 诇讗 诪讞讬讬讘讬 讗诇讗 专"诇 讚诇诪讗 讛讗 讚拽讗诪专 专讘 讬讛讜讚讛 讚专讘讬 诪讞讬讬讘 砖转讬诐 讛讬讬谞讜 讻砖讛讬讚讬注讜转 诪讞诇拽讜转 讜讻讗讜转讛 驻诇讜讙转讗 讚专' 讬讜讞谞谉 讜专讬砖 诇拽讬砖 讜住"诇 诇专讘 讬讛讜讚讛 讻诪"讚 讚讬讚讬注讜转 诪讞诇拽讜转 讜讗驻砖专 砖爪"诇 讜讻驻诇讜讙转讗 讘讻"祝:


讘讗"讚 讚讗"讻 诇讗 讛讬讛 专讘 讬讛讜讚讛 诪砖诪讬注谞讜 砖讜诐 讞讬讚讜砖 诪拽砖讬诐 讛注讜诇诐 讛讗 讟讜讘讗 诪砖诪讬注谞讜 诇讗驻讜拽讬 诪诪"讚 讚住"诇 讚讬讚讬注讜转 讗讬谞谉 诪讞诇拽讜转 讜讗讬谉 讝讛 拽讜砖讬讗 讚讗讬 讛讗 讗转讗 诇讗砖诪注讬谞谉 诇诪讛 诇讬讛 诇专讘 讬讛讜讚讛 诇讜诪专 讝讛 讗诪诇转讬讬讛讜 讚专讘讬 讜专讘谞谉 讞讜"诇 诇驻住讜拽 讚讬谉 讝讛 讗讻诇 讗讘 诪诇讗讻讛 讗诐 注砖讛 讘' 驻注诪讬诐 讜谞讜讚注 讜讞讝讚 讜谞讜讚注 讚讬讚讬注讜转 诪讞诇拽讜转 讜讛"驻 诇讗 讛讬讛 专讘 讬讛讜讚讛 诪砖诪讬注谞讜 砖讜诐 讞讬讚讜砖 讗诪诇转讬讛 讚专讘讬 讗诇讗 讛讜"诇 诇讛砖诪讬注谞讜 讘注诇诪讗 讚讬讚讬注讜转 诪讞诇拽讜转 讜拽"诇:


讚"讛 诇讗 住"讚 讜讻讜' 讗诪讗讬 谞拽讟 讟驻讬 砖讜讘讟 讜诪讚拽讚拽 讜讻讜' 驻讬' 讘讬谉 讘诪讬诇转讬讛 讚专' 讬讛讜讚讛 讘讬谉 讘诪讬诇转讬讛讜 讚专讘谞谉 讜转讬专抓 讗讬讻讗 诇诪讬诪专 讚住"讚 讚专讘谞谉 谞诪讬 诪讞讬讬讘讬 讻讜' 讜诇讗 驻诇讬讙讬 讗诇讗 讘砖讜讘讟 讜诪讚拽讚拽 讜讻讜' 讜讛砖转讗 讗转讬 砖驻讬专 讚谞拽讟 砖讜讘讟 讜诪讚拽讚拽 讚专讘谞谉 诇讗 驻诇讬讙讬 讗诇讗 讗砖讜讘讟 讜诪讚拽讚拽 讜专' 讬讛讜讚讛 拽讗诪专 讚讗驻讬' 砖讜讘讟 讜诪讚拽讚拽 讞讬讬讘 讘诪拽讜诐 讗讘 讚讛讬讬谞讜 讘诪拽讜诐 讗讜专讙 讜诪讬住讱 讜讻"砖 砖讗专 转讜诇讚讜转 讘诪拽讜诐 讛讗讘讜转 砖诇讛谉 讗"谞 诇讗 诪讞讬讬讘讬 专讘谞谉 讗转讜诇讚讜转 讘诪拽讜诐 讗讘 讘砖讜诐 诪拽讜诐 讜讛讗 讚谞拽讟讬 讘诪诇转讬讬讛讜 砖讜讘讟 讜诪讚拽讚拽 讜讗诪专讬 砖讜讘讟 讛专讬 讛讜讗 讘讻诇诇 诪讬住讱 讜讻讜' 诇讚讘专讬讜 讚专' 讬讛讜讚讛 拽讗诪专讬 讜讛"拽 诇讚讬讚谉 讗驻讬' 砖讗专 转讜诇讚讜转 诇讗 诪讬讞讬讬讘讬 讘诪拽讜诐 讗讘 讗诇讗 诇讚讬讚讱 讗诐 住"诇 讚讞讬讬讘 讗转讜诇讚讜转 讘诪拽讜诐 讗讘 诪"诪 讘砖讜讘讟 讜诪讚拽讚拽 诇讗 讛讬讛 诇讱 诇讞讬讬讘 讚砖讜讘讟 讛讜讗 讘讻诇诇 诪讬住讱 讜讻讜' 讜专' 讬讛讜讚讛 讚谞拽讟 砖讜讘讟 讜诪讚拽讚拽 诇专讘讜转讗 谞拽讟 讚讗驻讬' 砖讜讘讟 讜诪讚拽讚拽 讞讬讬讘 讘诪拽讜诐 讗讘 讜拽"诇:


讚"讛 诪讗讬 诇讗讜 讚注讘讚讬谞讛讜 诇转专讜讜讬讬讛讜 讜讻讜' 谞专讗讛 讚讙讬' 专砖"讬 诪转讬讬砖讘转 讟驻讬 讚讙专讬住 讚注讘讚讬谞讛讜 诇讻讜诇讛讜 讘讛讚讬 讛讚讚讬 讜拽"诇:


讘讗"讚 讜讛"驻 诇注讜诇诐 讚注讘讚 讛讗讬 诇讞讜讚讬讛 讜讛讗讬 诇讞讜讚讬讛 讜驻诇讬讙讬 讘诪讝讬讚 讜诇注谞讬谉 讛转专讗讛 讜讻讜' 驻讬' 讜诇讗 讘砖讜讙讙 诇注谞讬谉 砖讬转讞讬讬讘 讞讟讗转 讗转讜诇讚讜转 讘诪拽讜诐 讗讘 讜讛"讛 讚讛讜讬 诪爪讬 诇诪讚讞讬 讚注讘讚讬谞讛讜 诇转专讜讜讬讬讛讜 讜讻讜' 驻讬' 讜诇注谞讬谉 砖讜讙讙 诇讛转讞讬讬讘 讗转讜诇讚讛 讘诪拽讜诐 讗讘 讗诇讗 讚谞讬讞讗 诇讬讛 讜讻讜':


讚"讛 讛专讬 讻转讘 砖诐 诪砖诪注讜谉 讜讻讜' 讚讗讬 讚诪讬 诇讗 讛讜讛 驻专讬讱 诪讬讚讬 讚讛讗 讻讬 拽讗 讘注讬 讚转谞讜讞 讘住讜祝 讚' 讜讻讜' 讻爪"诇:


讘讗"讚 讚诇讗 讛讜讬 诇讬讛 诇讗转讜讬讬 诪讬诇转讬讛 讚专讘讬谞讗 讜讻讜' 驻讬专讜砖 讗诇讗 讛讜"诇 诇诪讬诪专 讜诇讗讜 讛讬讬谞讜 讚讗诪专 专讘 讗砖讬 讘讗讜诪专 讻诇 诪拽讜诐 砖转专爪讛 转谞讜讞:





讞讻诪转 砖诇诪讛

讙诪' 诪诪讗讬 讚诇诪讗 诇注讜诇诐 讚注讘讚讛 诇讛讗 诇讞讜讚讗 讜讛讗 诇讞讜讚讗 讜专"讬 讗转讜诇讚讛 讘诪拽讜诐 讗讘 诇讗 诪讞讬讬讘 讻诇 讝讛谞诪讞拽. 讜谞"讘 住"讗 诇讗 诇注讜诇诐 讗讬诪讗 诇讱 讚专' 讬讛讜讚讛 诇讗 诪讬讞讬讬讘 讗转讜诇讚讛 讘诪拽讜诐 讗讘 讜讘讛讗 讻讜':


专砖"讬 讘讚"讛 讗诪专 诇讬讛 专讘 讬讜住祝 诇专讘 讞住讚讗 讻爪"诇 讜讛住"讚:





诪讛专"诐 砖讬祝

讘转讜住' 讘讚状讛 诇讗 住状讚 讻讜' 讚住状讚 讚专讘谞谉 谞诪讬 诪讞讬讬讘讬 讗转讜诇讚讛 讘诪拽讜诐 讗讘 讻讜'. 拽爪转 拽砖讛 讗状讻 讛转专爪谉 讗诪讗讬 谞讚讬 诪讛讱 住讘专讗 讜诪讜拽诪讬 讘讛讬驻讱 诪住讘专转 讛住状讚 讚诇住状讚 诇专状讬 转讜诇讚讛 讜诇专讘谞谉 讗讘 讜讚讜讞讛 讘讛讬驻讱 诇专状讬 讗讘 讜诇专讘谞谉 转讜诇讚讛 讬谞讬讞 住讘专转 讛住状讚 讚诇专讘谞谉 讗讘 讛讬讬谞讜 诪讬住讱 诪诪砖 讜讚讜讞拽 诇讜诪专 讚诇住状讚 爪专讬讻讬谉 诪讻讞 讛讻专讞 诇讚讞讜拽 讘讻讱 讗讘诇 诇诪讗讬 讚讚讜讞讛 诪讜拽诪讬 讘专讜讜讞讗. 讜讗驻砖专 诇讜诪专 讚诪讜住讬祝 诇讗 讗转讬 砖驻讬专 诇驻讬状讝 讚讙诐 诇专讘谞谉 讛讜讗 讗讘 专拽 专状讬 诪讞诇拽 诇砖讜讘讟 诪诪讬住讱 诪讬讘注讬讗 诇讬讛 诪砖讗状讻 诇住状讚 讘诇讗状讛 诪讜住讬祝 诇讗 讗转讬 砖驻讬专 讗诇讬讘讬讛. 讜注讜讚 讚诇驻讬状讝 讛讜讗 驻诇讜讙转讗 专讞讜拽讛 讚诇专讘谞谉 诪讬住讱 诪诪砖 讜诇专状讬 讗驻讬诇讜 诪讬谞讬讛 转讜诇讚讛 诇讗 讛讜讬 专拽 讗讘 讗讞专讬谞讗 诪砖讗状讻 诇住状讚 讗讜 诇诪讗讬 讚讚讞讬 讛砖转讗 拽专讜讘讬诐 讘住讘专转谉 讜拽状诇:





专砖"砖

讙诪专讗 诪讞讬讬讘 讛讬讛 专"讬 砖转讬诐 讻讜' 讜讗讞转 诪砖讜诐 讛注讘专讛. 讜讛讜讗 诪砖讜诐 讚住讘专 拽诇讜讟讛 讻诪讛 砖讛讜谞讞讛 讻讚诇拽诪谉. 讜讛转讜住' 诇注讬诇 (讚祝 驻) 讚"讛 讜讛讗"专 诪讜拽讬 诇讛 讘诪转讙诇讙诇 讚讜拽讗. 讜讘转讜专"注 (讗讜转 拽讻"讘) 讛拽砖讛 讚诇讚讬讚讬讛 讬砖讗专 讛拽讜砖讬讗 砖讘转讜住' 诇注讬诇 (讛 讘') 讚谞讬诪讗 注诇 讻诇 讗诪讛 讻诪讜 砖讛讜谞讞讛 讜诇讗 讬转讞讬讬讘 讗讛注讘专讛. 讜讗讬 诪砖讜诐 讛讛诇讻讛. 诪砖讻讞转 诇讛 讘讝讜专拽 讘讗讜讬专 注"砖. 讜诇讬 诇拽"诪 讚讛讗 讛砖"住 拽讗诪专 讘专"驻 讗诇讗 讻诇 讚"讗 讘专"讛 讙诪专讗 讙诪"诇. 讜专"诇 讻诇 爪讚讚讬 讚"讗 讘讬谉 注"讬 讛注讘专讛 讜讘讬谉 注"讬 讝专讬拽讛 讜讘讬谉 注"讬 讙诇讙讜诇. 讜讬转讬讬砖讘 讙"讻 讘讝讛 诪讛 砖讛拽砖讛 注诇 转讜住' 讚注讬专讜讘讬谉:



专砖"讬 讚"讛 讛"讙 讜讗' 诪砖讜诐 讛注讘专讛. 讜专讘谞谉 驻讟专讬 讗讛注讘专讛 诪砖讜诐 讻讜'. 讗讬谞讜 诪讜讻专讞 讚讬"诇 诪砖讜诐 讚诇"诪 讗转讜诇讚讛 讘诪拽讜诐 讗讘:



[转讚"讛 诇诪讬诪专讗. 讜讘驻诇讜讙转讗 讚专讬讜"讞 讜专"诇 讻讜'. 讻"讛 诇砖讜谉 讛讙诪专讗 诇注讬诇 (专讬砖 讚' 爪"讚) 讜专"诇 讚诇专讬讜"讞 讻砖谞讜讚注 讜讞讝专 讜谞讜讚注 讜诇专"诇 讗讞专 讻驻专讛 谞讜讚注 诇讜 讜讻诪讜 砖驻讬' 讛转讜住' 砖诐 讜诇诪讛专"诐 讗讬砖转诪讬讟 讛讗. 讜诪诪讬诇讗 诪讬讜砖讘 拽讜砖讬讬转 讛注讜诇诐 砖讛讘讬讗 讘住诪讜讱. 讙诐 诪讗讬 讚驻住讬拽讗 诇讬讛 讚讞讻诪讬诐 驻讟专讬 诇讙诪专讬 讗讬谞讜 诪讜讻专讞 讜讻诪讜 诇诪讗讬 讚住"讚 诪注讬拽专讗 讘讘专讬讬转讗 讛住诪讜讻讛 诇专讘谞谉 讚专"讬:



讘讗"讚 讚讗"讻 诇讗 讛讬讛 专"讬 诪砖诪讬注谞讜 砖讜诐 讞讬讚讜砖 讻讜'. 拽"拽 讚讬诇诪讗 讗砖诪注讬谞谉 讚讙诐 诇注谞讬谉 注拽讬专讛 讞砖讜讘 讻诪讜 诪拽讜诐 讚'] :





讘谉 讬讛讜讬讚注

'讚旨职讘指专执讬诐', '讛址讚旨职讘指专执讬诐', '讗值诇旨侄讛 讛址讚旨职讘指专执讬诐', 讗值诇讜旨 砖讈职诇止砖讈执讬诐 讜职转值砖讈址注 诪职诇指讗讻讜止转, 砖讈侄谞旨侄讗侄诪职专讜旨 诇职诪止砖讈侄讛 讘旨职住执讬谞址讬. 谞诪爪讗 诇"讜 诪诇讗讻讜转 谞专诪讝讜 讘转讬讘转 讗值诇旨侄讛 [36] 讜砖诇砖讛 讘转讬讘转 讛址讚旨职讘指专执讬诐, 讜讘讝讛 讬讜讘谉 讘住"讚 专诪讝 讛讻转讜' (砖诪讜转 讻讗, 讬) 讗执诐 讗址讞侄专侄转 讬执拽址旨讞 诇讜止 砖职讈讗值专指讛旨 讻职旨住讜旨转指讛旨 讜职注止谞指转指讛旨 诇止讗 讬执讙职专指注, 讜职讗执诐 砖职讈诇指砖讈 讗值诇侄旨讛 诇止讗 讬址注植砖侄讉讛 诇指讛旨 讜讻讜' 讜谞专讗讛 诇讬 讘住"讚 讻讬 讛砖讘转 讛讜讗 诪谞讬拽 诇讬诪讬 讛讞讜诇 讻诪讜 讗诐 讛诪谞讬拽 讗转 讘谞讛, 讜讛讗讚诐 谞讬讝讜谉 讘讬诪讬 讛讞讜诇 诪拽讚讜砖转 讛砖讘转 讜诇讻谉 讛砖讘转 讬拽专讗 讗值诐, 讜讝讛讜 砖谞讗诪专 '讗值诐' 讗址讞侄专侄转 讬执拽址旨讞 诇讜止 讗值诐 讘爪讬专"讬, 讗址讞侄专侄转 专爪讜谞讜 诇讜诪专 讗讞专讜谉 砖讛讜讗 住讜祝 讛砖讘讜注, 谞诪爪讗 讛讜讗 讗值诐 讗讞专讜谞讛 讬执拽址旨讞 诇讜止 讛讗讚诐 诇讛讬讜转 谞讝讜谉 诪诪谞讜 讘讬诪讬 讛讞讜诇, 砖职讈讗值专指讛旨 讛诐 讙' 住注讜讚讜转 讻住讜转讛 讘讙讚讬 砖讘转 讜职注止谞指转指讛旨 讛讝讜讜讙 注诐 讗砖转讜 诇止讗 讬执讙职专指注, 讗讱 讻诇 讗诇讜 讛诐 注谞讬谉 注砖讬谉, 讜职讗执诐 砖职讈诇指砖讈 讗值诇侄旨讛 讛诪讛 讛诇讗讜讬谉 讚砖讘转 砖谞专诪讝讜 讛砖诇砖 讘驻谞讬 注爪诪讜, 讜讛砖砖讛 讜砖诇砖讬诐 讘转讬讘转 讗诇讛 讘驻谞讬 注爪诪讜, 诇止讗 讬址注植砖侄讉讛 诇指讛旨 讜职讬指爪职讗指讛 讞执谞指旨诐, 讚诪讛 讘爪注 讘注砖讬谉 讗诐 诇讗 讬砖诪专讜 讗转 讛诇讗讜讬谉! 讚祝 爪"讟



讜职谞执专职讗执讬谉 拽职专指住执讬谉 讘旨址诇旨讜旨诇指讗讜止转, 讻旨址讻旨讜止讻指讘执讬诐 讘旨指专指拽执讬注址. 谞专讗讛 诇讬 讘住"讚 讘讝讛 诇讛讜专讜转 砖讛诪砖讻谉 讬转拽讬讬诐 讗爪诇 讬砖专讗诇 讗诐 讬讛讬讜 爪讚讬拽讬诐 转诪讬讚 砖谞诪砖诇讜 诇讻讜讻讘讬诐, 讻诪讜 砖谞讗诪专 (讚谞讬讗诇 讬讘, 讙) 讜旨诪址爪职讚执旨讬拽值讬 讛指专址讘执旨讬诐 讻址旨讻旨讜止讻指讘执讬诐 诇职注讜止诇指诐 讜指注侄讚. 讜诪讛 砖讗诪专讜 讙职讚讜止诇指讛 讞指讻职诪指讛 砖讈侄谞旨侄讗侄诪职专指讛 讘旨指注侄诇职讬讜止谞讜止转, 谞专讗讛 诇讬 讘住"讚 讻讬 讛注诇讬讜谞讬诐 专讜诪讝讬诐 诇诇讘讜砖讬 讛讗讜专讛 讛谞讘专讗讬诐 诪谉 讛诪讞砖讘讛 讜讛讚讘讜专 砖讛诐 诇诪注诇讛 讘专讗砖, 讜讛转讞转讜谞讬诐 专讜诪讝讬诐 诇诇讘讜砖讬 讛讗讜专讛 讛谞讘专讗讬诐 诪谉 讛诪注砖讛 砖讛讬讗 诇诪讟讛 讘讬讚讬诐, 讙诐 讛注诇讬讜谞讬诐 专讜诪讝讬诐 诇诪爪讜转 讜诪注砖讬诐 讟讜讘讬诐 砖诇 讛爪讚讬拽讬诐 讗砖专 讛诐 砖诇诪讬诐 诪注转 注砖讬讬转诐, 诇讻讱 注砖讜 诪诇讗讻讬诐 诪注讬拽专讗 诪注转 讛讬讜转诐 讘诪讞讜讘专, 讜讛转讞转讜谞讬诐 专诪讝 诇讛诪讜谉 讗砖专 转讞诇转 注砖讬讬转诐 讞住讚讬诐 讜讗讞专 讝讛 谞转拽谞讬诐 讜谞砖诇诪讬诐, 讜诪讛 砖谞转谉 讛拽讘"讛 讞讻诪讛 诇谞砖讬诐 讘诪注砖讛 讛注讝讬诐, 讻讬 讛注讝讬诐 讛诐 讙讘讜专讛 讜讛谞砖讬诐 讙诐 讻谉 砖专砖诐 讘讙讘讜专讛.





讞讬讚讜砖讬 专讘讬 注拽讬讘讗 讗讬讙专

讙诪专讗, 专讘讬 讗讜诪专 讚讘专讬诐 讛讚讘专讬诐 讻讜' 讗诇讜 诇"讟 诪诇讗讻讜转 砖谞讗诪专讜 诇诪砖讛 讘住讬谞讬.
诪谞讬谞讗 讚专讘讬 讛讬讬谞讜 讚拽专讗 讗砖诪讜注讬谞谉 讚讗诐 注砖讛 讻讜诇诐 讘讛注诇诐 讗讞讚, 讞讬讬讘 注诇 讻诇 讗讞转 讜讗讞转, 讻诪"砖 讛转讜住' 驻' 讻诇诇 讙讚讜诇 (讚祝 注' 注"讗 讚"讛 讬讻讜诇).
讜转讬诪讗 讗讬讱 拽讗诪专 诇注讬诇 砖诐 (讚祝 注' 注"讘) 注"诪 讚讗诐 注砖讗谉 讻讜诇诐 讘讛注诇诐 讗' 讞讬讬讘 注诇 讻诇 讗' 讜讗', 讛谞讬讞讗 讗讬 住讘专 诇讛 讻专"讬 讚讗诪专 讻讙讜谉 砖砖讙讙 讘讻专转 讗注驻"讬 砖讛讝讬讚 讘诇讗讜 诪砖讻讞转 诇讛 讚讬讚注 诇讬' 砖讘转 讘诇讗讜 讜讛专讬 讙诐 专"讬 诇讗 讗诪专 讻"讗 诇专讘谞谉 讚专讘讬, 讗讘诇 诇专讘讬 讚谞驻拽讗 诇讬' 诪讙讝"砖 讚注诇讬' 诇讚讬讚讬' 诪讜讚讛 专"讬 讚讘注讬 注讚 砖讬砖讙讙 讘诇讗讜 讜讻专转, 讜讻诪"砖 讘转讜住' 砖诐 (讚祝 住讟 注"讗 讚"讛 讻讙讜谉) 讜讗"讻 讙诐 诇专"讬 讗讻转讬 诪讬 谞讬讞讗 讛讗讬 讘专讬讬转讗 讚专讘讬, 讚转讬拽砖讬 诇专讘讬 讚讬讚注 诇讬讛 诇砖讘转 讘诪讛, 讜讚' 讬专讗谞讬 谞驻诇讗讜转 讻讜讜谞转 专讘讜转讬谞讜 讘注诇讬 转讜住' 讝"诇:


讙诪专讗 讜讛讬讻讬 诪砖讻讞转 讚讗诪专 注讚 讚谞驻拽讗 诇专讛"专 转谞讜讞 (讜专"讬 住讘专 拽诇讜讟讛 讻诪讬 砖讛讜谞讞讛, 讜谞注砖讛 讛谞讞讛 讻讚谞驻拽讗 讜讗讬转注讘讬讚讗 诪讞砖讘转讜 讜讞讻诪讬诐 住"诇 讚诇讗讜 讻讛讜谞讞讛 讜诇讗 讗讬转注讘讬讚讗 诪讞砖讘转讜).
拽砖讛 诇讬, 讚讗"讻 诇诪讗讬 谞拽讟 讜注讘专 讚' 讗诪讜转 讛讗 讙诐 讘注讘专 专拽 讗诪讛 讗讞转 讛讬讬谞讜 驻诇讜讙转讬讬讛讜:


讙诪专讗 谞转讻讜讬谉 诇讝专讜拽 讞' 讜讝专拽 讚', 讛专讬 讻转讘 砖诐 诪砖诪注讜谉 (讜讞讬讬讘), 讜诇讗讜 讛讬讬谞讜 讚讗诪专 诇讬讛 专讘讬谞讗 诇专"讗 (讘讛讗 讚诪专讛"讬 诇专讛"讬 讜注讘专 讚' 讗诪讜转 讘专讛"专 讚诪讞讬讬讘 专"讬 砖转讬诐, 讗' 诪砖讜诐 讛讜爪讗讛, 讜讗' 诪砖讜诐 讛注讘专讛), 讜讗诪讗讬 讗讬 诇讛讻讗 拽讘注讬 诇讛, 诇讛讻讗 诇讗 拽讘注讬 诇讛, 讜讗"诇 讘讗讜诪专 讻诇 诪拽讜诐 砖转专爪讛 转谞讜讞, (讛讗 诇讗 讗诪专 讛讻讬 诇讗 诪讞讬讬讘, 讗诇讗 讘诪拽讜诐 诪讞砖讘转讜 讜讛"谞 诇驻讟讜专).
转讬诪讗 讚讛讗 讘注讬专讜讘讬谉 (讚祝 爪讝) 讘诪转谞讬' 讘讛讬' 拽讜专讗 讘住驻专 讜谞转讙诇讙诇 诪讬讚讜, 拽住讘专 专"讬 讚诇"讗 拽诇讜讟讛 讻诪讬 砖讛讜谞讞讛, 讜讘转讜住' 砖诐 (讚祝 爪讞 注"讘 讚"讛 讗诇讗) 讛拽砖讜 诪讛讻讗, 讜讻转讘讜 讚讛讻讗 讚讜拽讗 讻讬讜谉 讚讗讬谞讜 诪拽驻讬讚 注诇 讛讞驻抓, 讗谞讛 讬谞讜讞, 住讘专 拽诇讜讟讛 讻诪"砖 讚诪讬讗, 诪砖讗"讻 讛转诐 讚讗讬谉 专爪讜谞讜 砖讬驻讜诇 砖诐 讛住驻专, 讜讗"讻 诪讗 驻专讬讱 讛讻讗, 讜诪讚讬讬拽 讚诪讚讗诪专 诇讬讛 讘讗讜诪专 讻"诪 砖转专爪讛 转谞讜讞, 诪讜讻讞 讚讘诇讗 讗诪专 讗诇讗 谞转讻讜讬谉 诇讝专讜拽 讞' 讜讝专拽 讚' 驻讟讜专, 讜讛讗 讛讜爪专讱 诇讗讜拽诪讬 讘讛讻讬, 讚讗讬 讗诪专 诇讻讬 谞驻拽讗 诇专讛"专 讘讬爪讬讗转讛 转谞讜讞, 讗讬讱 砖讬讬讱 诇讞讬讬讘讜 诪砖讜诐 诪注讘讬专 讛讗 诇讗 专爪讛 讻诇诇 讘诪诇讗讻讛 讝讜, 讜讛讜讬 诇讙讘讬' 诪诇讗讻转 诪注讘讬专 诪转注住拽. 讜讗讬 讘讗讜诪专 砖转谞讜讞 讘住讜祝 讚' 诇讗 讛讬' 讘讜 诪砖讜诐 拽诇讜讟讛 讻诪讬 砖讛讜谞讞讛 讚诪讬:


讙诪专讗 讜诇讗讜 讛讬讬谞讜 讚讗诪专 诇讬讛 专讘讬谞讗 诇专讘 讗砖讬 讻讜' 讜讗"诇 讻"诪 砖转专爪讛 转谞讜讞.
注讬' 讘讞讬讚讜砖讬 讛专砖讘"讗 讝"诇 讚诪驻专砖, 讚诇讗 拽讗讬 专拽 注诇 讛讗讬讘注讬讗 讚诪转讻讜讬谉 诇讝专讜拽 讚' 讜讝专拽 讞', 讗讘诇 讘诪转讻讜讬谉 诇讝专讜拽 讞' 讜讝专拽 讚' 拽讬讬诐 讛讚讬谉 讚讞讬讬讘, 讜讻"讻 讛专诪讘"诐 讝"诇, 讜讗讜诇诐 诇讗 讘讬讗专 诇谞讜 讛专砖讘"讗, 讛讗 讘讗诪转 诇讻讗讜专讛 谞住转专 讙诐 讚讬谉 讝讛 诪讚诇讗 诪讜拽讬 诇讛 讘讘注讬 诇讛 诇住讜祝 讚', 讜讗注驻"讻 讞讬讬讘 诪砖讜诐 讛讜爪讗讛, 讚讚讜拽讗 诇专"讛 讘讚讬谉 谞转讻讜讬谉 诇讝专讜拽 讞' 讜讝专拽 讚', 讜讗讜诇讬 讬"诇 诇驻"诪 砖讻转讘 讛专砖讘"讗 诪拽讜讚诐 讘转讬专讜爪讜 注诇 讛拽讜砖讬' 讘住转讬专转 讚专"讬 讚讛讻讗 讗讚专"讬 讚注讬专讜讘讬谉, 讜诪讞诇拽 讚专"讬 住"诇 讚诇"讗 拽诇讜讟讛 讻诪讬 砖讛讜谞讞讛, 讗诇讗 讛讬讻讗 讚专爪讜谞讜 砖转谞讜讞 砖诐 讗讜 讘讗讜诪专 讻"诪 砖转专爪讛 转谞讜讞, 讗讘诇 讗诐 讛拽驻讬讚 砖诇讗 转谞讜讞 砖诐, 诇"讗 拽诇讜讟讛 讻诪讬 砖讛讜谞讞讛, 讻讬讜谉 讚诇讗 谞讬讞讗 诇讬讛 砖转谞讜讞 砖诐, 讜讗"讻 砖驻讬专 讗诪专讬谞谉 讚讗讬 诇讛讻讗 拽讘注讬' 讚讛讬讬谞讜 诇住讜祝 讚', 诇讗讜 诇讛讻讗 拽讘注讬', 讜诇讬转 讘讬' 讚讬谉 拽诇讜讟讛 讻诪讬 砖讛讜谞讞讛, 讜讗讬 诇讛讻讗 拽讘注讬 诇讛, 砖转谞讜讞 讻讚谞驻拽讗 诇专讛"专, 诇讗讜 诇讛讻讗 拽讘注讬 诇讛 诇住讜祝 讚', 讜讛讜讬 讻谞转讻讜讬谉 诇讝专讜拽 讚' 讜讝专拽 讞'.
讜讘讝讛 讛讬' 谞专讗讛 诇讬 诇驻专砖 讚讘专讬 专砖"讬 讝"诇 讘砖诪注转讬谉. 讚"讛 讜诇诪讗讬 讚住"讚 讻讜', 讜讛讻讗 诇讗 诪讞讬讬讘 诪砖讜诐 讛注讘专讛 讚"讗 讻讜', 讜讛讜爪讗讛 讗专讬讻转讗 讛讬讗, 讜诇讻讗讜专讛 转诪讜讛 讗讚专讘讛 诇讗 讛讜讬 讛讜爪讗讛 讗专讬讻转讗, 讻讬讜谉 讚诪讬讚 谞驻拽讗 诇专讛"专 讛讜讬 拽诇讜讟讛 讻诪讬 砖讛讜谞讞讛, 讜讗"讻 讗讬驻讻讗 讛讜"诇 诇专砖"讬 诇驻专砖, 讚诪砖讜诐 讛讜爪讗讛 诇讗 诇讞讬讬讘, 讚讛讗 谞注砖讛 讻诪讜谞讞 讘讚谞驻拽讗 诇专讛"专 讜诇讗 谞转讞讬讬讘 讘讝讛, 讻讬讜谉 讚诇讗 谞转拽讬讬诪讛 诪讞砖讘转讜, 讜诇讞讬讬讘 专拽 诪砖讜诐 诪注讘讬专 注"讬 讛注拽讬专讛 诪专讛"专, 诪讞讞讬诇转 讚' 注"讬 拽诇讜讟讛 讻诪讬 砖讛讜谞讞讛, 讜诇驻讬 讛谞"诇 谞讬讞讗, 讚讬"诇 讚讻讜讜谞转 专砖"讬 讝"诇, 讚讻讬讜谉 讚诇讗 谞讬讞讗 诇讬讛 讚转谞讜讞 注讚 住讜祝 讚', 诇"讗 拽诇讜讟讛 讻诪讬 砖讛讜谞讞讛 注讚 住讜祝 讚', 讗诪谞诐 诇驻"讝 讬拽砖讛 讚讗讬讱 住"诇 讚讛讙诪专讗 讘讗 诇住转讜专 讛讚讬谉, 讚谞转讻讜讬谉 诇讝专讜拽 讞' 讜讝专拽 讚', 讛讗 讝讛 诇讗 谞住转专, 讚诪讛 讚讗诪专讬谞谉 讚讗讬 诇住讜祝 拽讘注讬 讻讜', 讛讬讬谞讜 讚诪砖"讛 讚诇讗 拽讘注讬 诇讬' 砖转谞讜讞 讻讚谞驻拽讗 诇专讛"专, 诇"讗 讘讬' 拽诇讜讟讛 讻诪讬 砖讛讜谞讞讛, 讜注诇 转讜住' 砖讻转讘讜 讻谉 讬"诇, 讚讗讜诇讬 诇讗讬讚讱 转讬专讜爪诐, 诇诪讛 讚住"诇 (讚祝 驻') 诇讞诇拽 讚讛讻讗 诪讬讬专讬 讘诪转讙诇讙诇, 讜诇讛讱 转讬专讜爪讗 讙诐 讘讗讬谞讜 专讜爪讛 砖转谞讜讞 砖诐, 讗诪专讬谞谉 拽诇讜讟讛 讻诪讬 砖讛讜谞讞讛 讗讘诇 讚讘专讬 专砖"讬 讝"诇 爪注"讙.
讜讘讗诪转 转诪讜讛 诇讬 诇讛住讜讘专讬诐 讚诪讛 讚讗诪专讬谞谉 讜诇讗讜 讛讬讬谞讜 讚讗"诇 专讘讬谞讗 诇专"讗 讘讗 诇住转讜专 讛讚讬谉 讚谞转讻讜讬谉 诇讝专讜拽 讞' 讜讝专拽 讚', 讜讛讬讬谞讜 诪讚诇讗 诪讜拽讬 讘讘注讬 诇讬讛 砖转谞讜讞 诇住讜祝 讚', 讜讛讬讬谞讜 诇驻讬 讛爪讚 讚讗诪专讬谞谉 讚讗祝 讘诇讗 谞讬讞讗 诇讬' 砖转谞讜讞 砖诐, 讗讬转 讘讬' 讚讬谉 拽诇讜讟讛 讻诪讬 砖讛讜谞讞讛, 讛讗 诪讛 讚讘讗诪转 讘谞转讻讜讬谉 诇讝专讜拽 讞' 讜讝专拽 讚' 讚诇讗 讚诪讬 诇砖诐 诪砖诪注讜谉, 讛讬讬谞讜 讻讚讗诪专讬谞谉 诪讬 讚诪讬 讛转诐 讻诪讛 讚诇讗 讻转讘 砖诐, 诇讗 诪讻转讘 诇讬讛 砖诪注讜谉, 讛讻讗 讻诪讛 讚诇讗 讝专讬拽 讚' 诇讗 讝专讬拽 诇讬讛 转诪谞讬', 讛讗 讝讛讜 砖讬讬讱 讗诐 诇"讗 拽诇讜讟讛 讻诪讬 砖讛讜谞讞讛 讗诇讗 讚谞讞 诇住讜祝 讚', 讚讛讬' 讗驻砖专 讘讝专讬拽转 转诪谞讬' 讘诇讗 讛讛谞讞讛 砖讘谞转讬诐, 讗讘诇 诇专"讬 讚拽诇讜讟讛 讻诪讬 砖讛讜谞讞讛 讛讗 讚诪讬 诪诪砖 诇砖诐 诪砖诪注讜谉 讚讛讗 讘讝专讬拽转 注讚 住讜祝 讚' 讘讛讻专讞 砖谞讞 讻讚谞驻拽讗 诪讛讘讬转 诪讟注诐 拽诇讜讟讛, 讜讛讜讬 诪诪砖 讻诪讜 砖诐 诪砖诪注讜谉, 讜爪注"讙:


转讚"讛 诇诪讬诪专讗 讚诪讞讬讬讘 讻讜' 讜讗讜专"讬 讚讗"讻 讻讜'.
转诪讬讛谞讬 讚诪"诪 讬拽砖讛 讘讛讗 讚讗专"讬 诪讞讬讬讘 讛讬' 专"讬 砖转讬诐 讻讜' 诪诪讗讬 讻讜' 讗讘诇 讗转讜诇讚讛 讘诪拽讜诐 讗讘 诇讗 诪讞讬讬讘 讛讗 讗祝 讗诐 专"讬 诪讞讬讬讘 砖转讬诐 诇讬讻讗 讛讜讻讞讛 讚诪讞讬讬讘 讗转讜诇讚讛 讘诪拽讜诐 讗讘, 讚讬"诇 讚诪讬讬专讬 讘谞讜讚注 讜讞讝专 讜谞讜讚注, 讚专"讬 住"诇 拽诇讜讟讛 讻诪讬 砖讛讜谞讞讛, 讜讞讻诪讬诐 住"诇 讚诇讗 讻讛讜谞讞讛 讜讞讬讬讘 专拽 讗' 讜爪专讬讱 讛转讘讜谞谞讜转 诇讛讘讬谉 讚讘专讬 拽讚砖诐:





讞讬讚讜砖讬 讞转"住

讜讘讛讗 拽诪驻诇讙讬 讚专"讬 住讘专 讛谞讬 讗讘讜转 谞讬谞讛讜. 讛专砖讘"讗 转诪讛 诪"讟 诇讗 谞讬讞讗 诇砖"住 诇诪讬诪专 讚诪注讘讬专 谞诪讬 讗讘 讛讜讗 诇专' 讬讛讜讚讛 讻诪讜 讚讗讬转讗 讘讛讚讬讗 讘讬专讜砖诇诪讬 讚驻专拽讬谉. 讜讬"诇 讚住"诇 诇砖"住 讚讬诇谉 讚讜讚讗讬 讗讬谉 诇讛诪爪讬讗 诪讚注转讬谞讜 诪住驻专 讗讘讜转 讗诐 诇讗 专诪讝讬诐 讘拽专讗 讜讻诪"砖 转讜住' 诇注讬诇 诪"讟 注"讘 讚"讛 讗专讘注讬诐 讜讚"讛 讻谞讙讚 讜讻讜' 注"砖 讜讗"讻 讬"诇 专' 讬讛讜讚讛 住"诇 讬诇驻讬谞谉 诪诪诇讗讻讛 讜诪诇讗讻转讜 讜住"诇 讜讬讘讗 讬讜住祝 讛讘讬转讛 诪诪谞讬谞讗 讜讙诐 讛诪诇讗讻讛 讛讬转讛 讚讬诐 诪诪谞讬谞讗 讜讛"诇 诪' 讗讘讜转 诪诇讗讻讜转 讜住"诇 讛讘注专讛 诇诇讗讜 讜诪讻谞讬住 砖讜讘讟 讜诪讚拽讚拽 讗讘诇 诪注讘讬专 讙诐 讻谉 讗"讗 讗注"讻 诪讞讬讬讘 讗转讜诇讚讛 讘诪拽讜诐 讗讘:





驻谞讬 讬讛讜砖注

讘转讜住驻讜转 讘讚"讛 诇诪讬诪专讗 讚诪讞讬讬讘 专讘讬 讜讻讜' 讛拽砖讛 讛专讘 驻讜专转 讜讻讜' 讚诇诪讗 讛讗 讚诪讞讬讬讘 砖转讬诐 讛讬讬谞讜 讻砖谞讜讚注 诇讜 讜讞讝专 讜谞讜讚注 讜讻讜' 讜讗讜诪专 专"讬 讚讗"讻 诇讗 讛讬讛 专讘讬 讬讛讜讚讗 诪砖诪讬注谞讜 砖讜诐 讞讬讚讜砖 讚诪讞讬讬讘 砖转讬诐 讜讻讜' 注住"讛. 讜诇讻讗讜专讛 讬砖 诇转诪讜讛 讚讗讻转讬 诪注讬拽专讗 诪讗讬 拽砖讬讗 诇讬讛 诇讛专讘 驻讜专转 讻讬讜谉 讚讘驻砖讬讟讜转 诪爪讬谞谉 诇转专抓 讻诪讜 砖讗讜专"讬 讜注讜讚 讚讗讬 讘谞讜讚注 讜讞讝专 讜谞讜讚注 诪讗讬 讗讬专讬讗 讚拽转谞讬 讞讬讬讘 砖转讬诐 讗驻讬诇讜 讚' 讜讛' 讜讗驻讬诇讜 讟讜讘讗 谞诪讬. 讜讛谞诇注谞"讚 讘讝讛 讚拽讜砖讬讬转 讛专讘 驻讜专转 讛讬讬谞讜 诪砖讜诐 讚讗讬讻讗 诇诪讬诪专 讚讜讚讗讬 注讬拽专 专讘讜转讗 讚专讘讬 讚讗诪专 讞讬讬讘 砖转讬诐 讛讬讬谞讜 诇讗砖诪注讬' 讚讞讬讬讘 诪砖讜诐 讛讜爪讗讛 讜诪砖讜诐 讛讻谞住讛 讘专讛"讬 诪拽讜专讛 诪砖讜诐 讚讗诪专讬谞谉 讘讬转讗 讻诪讗谉 讚诪诇讬讗 讚诪讬 讜诪讛谞讬 讛讗讬 讟注诪讗 讘讬谉 诇注谞讬谉 注拽讬专讛 讜讘讬谉 诇注谞讬谉 讛谞讞讛 讜诪砖"讛 讞讬讬讘 砖转讬诐 诪砖讜诐 讛讜爪讗讛 讜诪砖讜诐 讛讻谞住讛 讜讛讬讬谞讜 讘谞讜讚注 讜讞讝专 讜谞讜讚注 讚讗讬 诇讗讜 讚讗砖诪注讬谞谉 专讘讬 讛讱 诪诇转讗 讛讜"讗 讚讚讜拽讗 诇注谞讬谉 讛谞讞讛 诪讛谞讬 讛讗讬 讟注诪讗 讚讘讬转讗 讻诪讗谉 讚诪诇讬讗 讚诪讬 讜诪砖"讛 讞讬讬讘 诪砖讜诐 讛讜爪讗讛 诪砖讗"讻 诇注谞讬谉 注拽讬专讛 诇讗 诪讛谞讬 讛讗讬 讟注诪讗 讚讗驻砖专 讚讘注讬谞谉 注拽讬专讛 诪注"讙 诪拽讜诐 讚注"讚 讚讜拽讗 讻讚诪驻诇讬讙 讛砖"住 诇讛讚讬讗 诇注讬诇 讘专讬砖 诪讻讬诇转讬谉 讚祝 讚' 注"讘 讘讬谉 讛谞讞讛 诇注拽讬专讛 讘讻讛"讙 讜讗"讻 诇驻"讝 诇讗 砖讬讬讱 诇讞讬讬讘 诪砖讜诐 讛讻谞住讛 诪砖"讛 拽诪"诇 专讘讬 讚讞讬讬讘 讘讬谉 诪砖讜诐 讛讜爪讗讛 讜讘讬谉 诪砖讜诐 讛讻谞住讛 讘专讛"讬 诪拽讜专讛 讜讛讬讬谞讜 讘谞讜讚注 讜讞讝专 讜谞讜讚注 讚讜拽讗 讗"讻 砖驻讬专 讛拽砖讛 讛专讘 驻讜专转 讜讗驻"讛 讗"砖 讛讗 讚讗讜专"讬 讚讗"讻 诇讗 讛讬讛 专"讬 诪砖诪讬注谞讜 砖讜诐 讞讬讚讜砖 诪砖讜诐 讚讗驻砖专 讚专"讬 住讜讘专 讻砖讬讟转 讛转讜住' 讚诇注讬诇 讚祝 讚' 注"讘 讘讚"讛 讝专拽 讜谞讞 讗诇讬讘讗 讚专讘 讬讜住祝 讚讚讜拽讗 诇注谞讬谉 拽诇讜讟讛 讚专"注 讚诇讬讻讗 讛谞讞讛 讻诇诇 讻讙讜谉 讘专讛"专 讗讜 讘专讛"讬 砖讗讬谞讜 诪拽讜专讛 诪砖"讛 砖讬讬讱 诇讞诇拽 讘讬谉 讛谞讞讛 诇注拽讬专讛 诪砖讗"讻 诇诪讗谉 讚诇讬转 诇讬讛 拽诇讜讟讛 讜住讜讘专 讚讘注讬谞谉 注拽讬专讛 讜讛谞讞讛 讻诇 砖讛讜 转讜 诇讗 砖讬讬讱 诇讞诇拽 讘讬谉 注拽讬专讛 诇讛谞讞讛 讗"讻 诪诪讬诇讗 讚讻"砖 诇注谞讬谉 专讛"讬 诪拽讜专讛 讚讗诪专讬谞谉 讘讬转讗 讻诪讗谉 讚诪诇讬讗 讚诪讬 诇讗 砖讬讬讱 诇讞诇拽 讘讬谉 注拽讬专讛 诇讛谞讞讛 讻谞"诇 谞讻讜谉 讜讚讜拽 讛讬讟讘:


讘讙诪专讗 讗诪专 诇讬讛 专讘 讬讜住祝 诪专 讗讛讗 诪转谞讬 诇讛 讜讻讜' 讗谞谉 讗讚专讘讬 讬讛讜讚讗 诪转谞讬谞谉 讜诇讗 拽砖讬讗 诇谉 讜讻讜'. 诇讻讗讜专讛 讛住讜讙讬讗 转诪讜讛 讚谞讛讬 讚诇讗 拽砖讬讗 诇讛 讗讚专"讬 诪"诪 讗诪讗讬 讚拽讗诪专 砖诪讜讗诇 谞诪讬 诇讛讱 诪诇转讗 讚讞讬讬讘 砖转讬诐 讗诇讬讘讗 讚专讘讬 讗讻转讬 砖驻讬专 拽砖讬讗 诇讬讛 诇专"讞 讜诇讬讻讗 诇诪讬诪专 讚诇专讘 讬讜住祝 诇讬转讗 诇讛讗 讚专"讬 讗诪专 砖诪讜讗诇 讚讞讬讬讘 诇专讘讬 砖转讬诐 讚诇讗 讗诪专 专' 讬讜住祝 讗"砖 讗诇讗 讗诇讬讘讗 讚专"讬 诇讞讜讚 讜诇讗 讗诇讬讘讗 讚专讘讬 讛讗 讜讚讗讬 诇讬转讗 讚讛讗 诇注讬诇 讘专讬砖 诪讻讬诇转讬谉 讚祝 讚' 注"讘 拽讗诪专 专讘 讬讜住祝 讙讜驻讗 讛讗 诪谞讬 专讘讬 讛讬讗 讜诪住讬拽 讛砖"住 讚讛讬讬谞讜 诪讛讱 讘专讬讬转讗 讙讜驻讗 讚讝专拽 诪专讛"专 诇专讛"专 讜专讛"讬 讘讗诪爪注 专讘讬 诪讞讬讬讘 讜诪讬讬转讬 注诇讛 讛讗 讚专"讬 讗诪专 砖诪讜讗诇 讚诪讞讬讬讘 专讘讬 砖转讬诐 讗诇诪讗 讚诇专讘 讬讜住祝 砖诪讜讗诇 转专转讬 诪讬诪专讗 拽讗诪专 讞讚讗 讗诇讬讘讗 讚专讘讬 讜讞讚讗 讗诇讬讘讗 讚专"讬 讗"讻 讗讻转讬 拽砖讬讗 讚专讘讬 讗讚专讘讬 讜爪"注 诇讬讬砖讘 讜讘讬砖讬讘讛 讛讗专讻转讬 诇讬讬砖讘 讘讻诪讛 讙讜讜谞讬 注"驻 诪讛 讚驻专讬砖讬转 讘住诪讜讱 讜注"驻 诪"砖 讘专讬砖 诪讻讬诇转讬谉 讘讗专讬讻讜转 讚诇驻"讝 讛讱 诪诇转讗 讚拽讜砖讬讬转 讛专讘 驻讜专转 讜转讬专讜爪讜 砖诇 专"讬 转诇讬讗 讘砖拽诇讗 讜讟专讬讗 讚专讬砖 诪讻讬诇转讬谉 讘讗讜拽讬诪转讗 讚专讘 讬讜住祝 讙讜驻讗 讜讘诪讬诪专讗 讚专讘 讞住讚讗 讚祝 讝' 注"讘 讘讛讗 讚谞注抓 拽谞讛 讘专讛"讬 讜讻讜' 注"砖 讚诇驻"讝 诪诪讬诇讗 诪转讬讬砖讘 住讜讙讬讗 讚砖诪注转讬谉 诇谞讻讜谉 讚专"讞 诇讟注诪讬讛 讜专讘 讬讜住祝 诇讟注诪讬讛 讜讻讗谉 讗讬谉 诇讛讗专讬讱 讬讜转专 讜讛诪砖讻讬诇 讬讘讬谉 诪讚注转讜 讜讚讜拽 讛讬讟讘:





砖注专讬 转讜专转 讘讘诇

(爪讝 住注"讘) 讻诪讛 讚诇讗 讝专讬拽 讗专讘注 诇讗 诪讝讚专拽讬 转诪谞讬.鈥斪⒆�' 驻讬专砖"讬 讜转讜住' 砖诇诪住拽谞讗 讘讬谉 谞转讻讜讬谉 诇讝专讜拽 讞' 讜讝专拽 讚' 讜讘讬谉 谞转讻讜讬谉 诇讝专讜拽 讚' 讜讝专拽 讞' 驻讟讜专. 讜诇讻讗讜专讛 诇讗 讗转讬讗 讻讗讘讬讬 讚诪讞讬讬讘 讘谞转讻讜讬谉 诇讝专讜拽 讘' 讜讝专拽 讚' (诇注讬诇 注讙 讗) 讜讻诇 砖讻谉 讘谞转讻讜讬谉 诇讝专讜拽 讚' 讜讝专拽 讞'. 砖讜讘 诪爪讗转讬 讘讘"拽 讻讜 讗 转讜讚"讛 谞转讻讜讬谉 砖讻转讘讜, 讚讗祝 讗讘讬讬 讗讬谞讜 诪讞讬讬讘 讘谞转讻讜讬谉 诇讝专讜拽 讘' 讜讝专拽 讚' 讗诇讗 讻砖讛讬讛 住讘讜专 砖讛讜讗 讘' 讜谞诪爪讗 讚'. 讜诇驻讬 讝讛 诪住拽谞讗 讚讛讻讗 讗祝 讻讗讘讬讬 讗转讬讗.

